
	诪转谞讬' 讛谞讬讝拽讬谉 砖诪讬谉 诇讛谉 讘注讬讚讬转. 讗讬谉 注谞讬谉 谞讝拽讬谉 讗爪诇 讙讬讟讬谉 讗诇讗 诪砖讜诐 讚转谞讗 诇注讬诇 讘讛砖讜诇讞 诪讬诇讬 讚转讬拽讜谉 讛注讜诇诐 转谞讗 诇讬讛 讛讻讗 讜讙讟 驻砖讜讟 讚转谞讗 讘讘讘讗 讘转专讗 讜诇讗 转谞讗讛 讛讻讗 讘诪讻讬诇转讬谉 诪砖讜诐 讚讗讬讬专讬 讛转诐 讘诪讬诇讬 砖讟专讜转 讻讬爪讚 谞注砖讬谉 转谞讗 讛转诐: 讜讻转讜讘转 讗砖讛 讘讝讬讘讜专讬转. 讘讙诪' 诪驻专砖 讟注诪讗 诪砖讜诐 讚讬讜转专 诪诪讛 砖讛讗讬砖 专讜爪讛 诇讬砖讗 讛讗砖讛 专讜爪讛 诇讛谞砖讗 讜拽砖讛 讚诇诪讗谉 讚讗诪专 讻转讜讘讛 讚讗讜专讬讬转讗 讚讬诇讬祝 诇讛 讘驻' 拽诪讗 讚讻转讜讘讜转 (讚祝 讬.) 诪讻诪讜讛专 讛讘转讜诇讜转 砖讬讛讗 讝讛 讻诪讜讛专 讛讘转讜诇讜转 讜诪讜讛专 讛讘转讜诇讜转 讻讝讛 诪讚讗讜专讬讬转讗 讚讬谞讛 讘注讬讚讬转 讜讗诪讗讬 讛驻拽讬注讜 讞讻诪讬诐 讚讬谞讛 诪讛讗讬 讟注诪讗 讜专''诪 谞诪讬 讚讗诪专 讚讬谞讛 讘讘讬谞讜谞讬转 拽住讘专 讻转讜讘讛 讚讗讜专讬讬转讗 讘驻' 讗注''驻 (讻转讜讘讜转 讚祝 谞讜.) 讜讬''诇 讚讟注诪讗 讚讛驻拽讬注讜 讞讻诪讬诐 讚讬谞讛 讻讚讗诪专 讘讙诪' (诇拽诪谉 诪讟.) 讙讘讬 讘注诇 讞讜讘 砖诇讗 讬专讗讛 讗讚诐 诇讞讘讬专讜 砖讚讛 谞讗讛 讜讬讗诪专 讗拽驻讜抓 讜讗诇讜讜谞讜 讛讻讬 谞诪讬 讞砖讜 讞讻诪讬诐 讘讗砖讛 砖诪讗 转拽谞讬讟谞讜 讻讚讬 砖讬讙专砖谞讛 讜转讙讘讛 讻转讜讘讛 讜讟注诪讗 讚讬讜转专 诪砖讛讗讬砖 专讜爪讛 诇讬砖讗 讗砖讛 专讜爪讛 诇讛谞砖讗 诇讗 讛讜讬 讗诇讗 诪砖讜诐 讚诇讗 转讬诪讗 讻诪讜 砖讘注诇 讞讜讘 讘讘讬谞讜谞讬转 诪砖讜诐 谞注讬诇转 讚诇转 讗砖讛 谞诪讬 诪砖讜诐 讞讬谞讗 转讛讗 讘讘讬谞讜谞讬转: 讗讬谉 谞驻专注讬谉 诪谞讻住讬诐 诪砖讜注讘讚讬谉 讻讜'. 讜讗注''讙 讚诇诪讗谉 讚讗诪专 砖注讘讜讚讗 诇讗讜 讚讗讜专讬讬转讗 诪讚讗讜专讬讬转讗 谞诪讬 讘诇讗 转讬拽讜谉 讛注讜诇诐 诇讗 讙讘讬 诪诪砖注讘讚讬 讜讗驻讬诇讜 诇诪''讚 砖注讘讜讚讗 讚讗讜专讬讬转讗 诪讻诇 诪拽讜诐 讘注''讞 讚讬谞讜 讘讝讬讘讜专讬转 诪谉 讛转讜专讛 诪''诪 讗讬 诇讗讜 诪砖讜诐 转讬拽讜谉 讛注讜诇诐 讛讬讛 讙讜讘讛 讗驻讬诇讜 诪诪砖注讘讚讬 讘讘讬谞讜谞讬转 诪砖讜诐 谞注讬诇转 讚诇转 诇讛讻讬 拽讗诪专 砖驻讬专 诪砖讜诐 转讬拽讜谉 讛注讜诇诐: 讗讬谉 谞驻专注讬谉 诪谞讻住讬 讬转讜诪讬诐 讻讜'. 讘讘注诇 讞讜讘 谞讬讞讗 讚诇讗 讞讬讬砖讬谞谉 诇谞注讬诇转 讚诇转 讻讚讗诪专讬谞谉 讘讙诪专讗 (诇拽诪谉 讚祝 谞.) 讚诇讗 诪住讬拽 诪诇讜讛 讗讚注转讬讛 讚诪讬转 诇讜讛 讗讘诇 谞讬讝拽讬谉 讚讚讬谞谉 诪讚讗讜专讬讬转讗 讘注讬讚讬转 讗讬讱 讛驻拽讬注讜 讞讻诪讬诐 讚讬谞谉 诪砖讜诐 讬转讜诪讬诐 讜讘讙诪专讗 讗诪专 讚诪讬转诪讬 讘讝讬讘讜专讬转 讗驻讬诇讜 讛谉 谞讬讝拽讬谉 讜诇专讘讗 谞讬讞讗 讚诪讜拽讬 诇讛 讻讙讜谉 砖讛讬转讛 注讬讚讬转 讚谞讬讝拽 讻讝讬讘讜专讬转 讚诪讝讬拽 讻讜' 讜诇讗讘讬讬 讜诇诪专 讝讜讟专讗 讚驻诇讬讙讬 注诇讬讛 讗讬讻讗 诇诪讬诪专 讚住讘专讬 砖注讘讜讚讗 诇讗讜 讚讗讜专讬讬转讗 讗讬 谞诪讬 诇讗 驻诇讜讙 专讘谞谉 讘讬谉 讘注诇 讞讜讘 诇谞讝拽讬谉: 讗诪专 讗讘讬讬 诇讗 爪专讬讻讗 讗诇讗 诇专' 讬砖诪注讗诇 讚讗诪专 诪讚讗讜专讬讬转讗 讘讚谞讬讝拽 讻讜'. 讛拽砖讛 专''转 讚讛讻讗 诪砖诪注 诇讗讘讬讬 讚驻诇讬讙讬 专' 讬砖诪注讗诇 讜专' 注拽讬讘讗 讗讬 砖讬讬诪讬谞谉 讘讚谞讬讝拽 讗讜 讘讚诪讝讬拽 讜讻谉 转谞讗 讘讛讚讬讗 诇拽诪谉 讜讘驻' 讛讻讜谞住 (讘''拽 讚祝 谞讟.) 诪讜拽讬 讗讘讬讬 驻诇讜讙转讬讬讛讜 讘谞讬讚讜谉 讘诪砖讜讬讬专 砖讘讜 讜谞专讗讛 诇驻专砖 讚讗注''讙 讚驻诇讬讙讬 讗讬 砖讬讬诪讬谞谉 讘讚谞讬讝拽 讗讜 讘讚诪讝讬拽 诪''诪 诪砖诪注 诇讬讛 诇讗讘讬讬 讚讘谞讬讚讜谉 讘诪砖讜讬讬专 砖讘讜 谞诪讬 驻诇讬讙讬 诪讚拽讗诪专 专''注 诇讗 讘讗 讛讻转讜讘 诪砖诪注 诪转讜讱 转砖讜讘转讜 砖讻讱 专''诇 诇讗 讘讗 讛讻转讜讘 诇讛讞诪讬专 注诇 讛诪讝讬拽 讻诪讜 砖讗诪专转 讗诇讗 诇注谞讬谉 注讬讚讬转 诇讘讚 讘讗 讛讻转讜讘 讜讗讬 诇讗 驻诇讬讙讬 讘谞讬讚讜谉 讘诪砖讜讬讬专 砖讘讜 讗诇讗 讘注讬讚讬转 诇讞讜讚讬讛 诇讗 讛讬讛 诪讞诪讬专 专' 讬砖诪注讗诇 注诇 讛诪讝讬拽 讘砖讜诐 讚讘专 讟驻讬 诪专' 注拽讬讘讗 讗诇讗 讗讚专讘讛 专''注 讚讗诪专 讘讚诪讝讬拽 砖讬讬诪讬谞谉 诪讞诪讬专 讟驻讬 讻诪讜 砖讗驻专砖 讘住诪讜讱 讜诇讛讻讬 讟注讬 讟驻讬 讘诪讬诇转讬讛 讚专' 讬砖诪注讗诇 诪讚讘专讬 专讘讬 注拽讬讘讗 讚拽讗诪专 讜诇专' 讬砖诪注讗诇 讗讻诇 讻讞讜砖讛 诪砖诇诐 砖诪谞讛 讚诪转讜讱 转砖讜讘转讜 砖诇 专''注 诪砖诪注 砖砖诪注 诪专讘讬 讬砖诪注讗诇 砖讘讗 讛讻转讜讘 诇讛讞诪讬专 注诇 讛诪讝讬拽 讬讜转专 诪诪讛 砖讛讝讬拽 讻讚驻讬专砖谞讜: 讜专讘讬 讬砖诪注讗诇 讗讻诇 砖诪谞讛 讻讜'. 驻讬专讜砖 讘砖诇诪讗 讗讻诇 砖诪谞讛 诪砖诇诐 砖诪谞讛 讗诇讗 讗讻诇 讻讞讜砖讛 讗诪讗讬 诪砖诇诐 砖诪谞讛 讗''谞 讛讻讬 驻讬专讜砖讜 讻讬讜谉 讚讘讗讻诇 砖诪谞讛 讗讬谞讜 诪砖诇诐 讗诇讗 砖诪谞讛 讻诪讜 砖讛讝讬拽讛 讜诇讗 拽谞住讬谞谉 诇讬讛 诇砖诇诐 讬讜转专 诪诪讛 砖讛讝讬拽 讗诐 讻谉 讻砖讗讻诇 讻讞讜砖讛 谞诪讬 诇讗 诇拽谞住讬讛 诇砖诇诐 砖诪谞讛:





专诪讘"谉

诪转谞讬转讬谉: 讜讻转讜讘转 讗砖讛 讘讝讬讘讜专讬转. 驻讬' 诪驻谞讬 转拽讜谉 讛注讜诇诐 讻讚拽转谞讬 住讬驻讗 讗讻讜诇讛讜. 讜讗"转 讛讗 诪讚讗讜专讬讬转' 讛讬讗 讘讘"讞 讜诇讬讻' 诪砖讜砖 谞注讬诇转 讚诇转 讛"谞 拽讗诪专 讻讱 讛讜讗 诪驻谞讬 转拽讜谉 讛注讜诇诐 砖谞讬讞讜砖 讘讘"讞 诪砖讜诐 谞注讬诇转 讚诇转 讜诇讗 谞讬讞讜砖 诇讻转讜讘讛 诪砖讜诐 砖讗讬谉 讘讜 诪砖讜诐 谞注讬诇转 讚诇转 讜注讜讚 讬"诇 砖讗诐 讙讜讘讛 讘讘讬谞讜谞讬转 诪诪谞注讬 讜诇讗 谞住讘讬.
讜讬砖 砖诪拽砖讬诐 诇诪"讚 (讻转讜讘讜转 讬' 注"讗) 讻转讜讘讛 诪讚讗讜专讬讬转' 诪讚讻转讬讘 讻诪讛专 讛讘转讜诇讜转 转讙讘讛 诪注讬讚讬转 讻讗讜谞住 讜诪驻转讛 讜诇讗讜 诪讬诇转' 讛讬讗 砖讗讬谉 讗谞讜 讗讜诪专讬诐 砖转讛讗 讻转讜讘讛 讻讗讜谞住 讚讛转诐 谞' 讻住祝 爪讜专讬 讜讻讗谉 住诇注 诪讚讬谞讛 讜讛转诐 谞诪讬 讘注讬讚讬转 讜讻讗谉 讘讘讬谞讜谞讬转 讗诇讗 诪砖讜诐 讚讗驻拽讛 专讞诪谞' 讘诇砖讜谉 诪讛专 住诪讻讜 讞讻诪讬诐 砖讬砖 诪讛专 诇讘转讜诇讜转 讜讛讬讬谞讜 讻转讜讘讛 讗诇讗 砖讗讬谉 诇讜 砖讬注讜专 讜讻诇 讗' 讻讜转讘 讻专爪讜谞讜 讜讞讻诪讬诐 转拽谞讜 诪讗转讬诐 讜诪驻讜专砖 诇讛 讘讻转讜讘讜' (拽"讬 注"讘). 



讙诪专讗 讜诇专' 讬砖诪注讗诇 讗讻诇 砖诪谞讛 诪砖诇诐 砖诪谞讛 讗讻诇 讻讞讜砖讛 诪砖诇诐 砖诪谞讛. 驻讬' 诇专' 讬砖诪注讗诇 讻讬讜谉 讚讻讬 讗讻诇 砖诪谞讛 讗讬谞讜 诪砖诇诐 讗诇讗 讻讬讜爪讗 讘讛 砖诪谞讛 讜讗讬谉 讗转讛 诪讞讝讬专讜 诇砖诇诐 讬讜转专 诪诪讛 砖讛讝讬拽 讻砖讗讻诇 讻讞讜砖讛 讛讗讬讱 讗驻砖专 砖诪砖诇诐 砖诪谞讛 砖砖讜讛 讬讜转专 诪诪讛 砖讛讝讬拽 讜拽"诇 诪谞"诇 诇专' 讬砖诪注讗诇 诇驻讬 诪讚讛 诪砖诇诐 讜诇讗 诇驻讬 讚诪讬诐 讟驻讬 诪诇专' 注拽讬讘讗 讻讬讜谉 讚驻砖讬讟' 诇讬讛 诇专' 注拽讬讘' 诇驻讬 讚诪讬诐 诇专' 讬砖诪注讗诇 谞诪讬 诇驻讬 讚诪讬诐 讗"诇 诇讬砖谞' 讚讘专讬讬转' 讗拽砖讬转讬讛 诪讚拽讗 诪讛讚专 诇讬讛 专"注 诇讗 讘讗 讛讻转讜讘 讗诇讗 诇讙讘讜转 诇谞讝拽讬谉 诪谉 讛注讬讚讬转 讜诇讗 驻讬' 诪讗讬讝讛 注讬讚讬转 讗诇诪' 砖诪注讬谞谉 诇专' 讬砖诪注讗诇 讚讗诪专 诪砖诇诐 讬讜转专 讜讗"诇 讗讬讛讜 诇讗 讘讗 讛讻转讜讘 诇讞讬讬讘讜 讬讜转专 讗诇讗 砖讬讙讘讛 讻讚讬 谞讝拽讜 诪谉 讛注讬讚讬转 讗"谞 讘砖诇诪' 诇专"注 住讘专' 讛讜讗 砖讬砖诇诐 诇讜 诪讝讬拽 诪注讬讚讬转 砖讬砖 诇讜 讗讜 砖讬砖诇诐 砖讜讛 讘砖讜讛 讻诪讛 砖讛讝讬拽 讗讬 注讬讚讬转 讘注讬讚讬转 讻讬讜爪' 讘讛 讗讬 讝讬讘讜专讬转 讘讝讬讘讜专讬转 讻讬讜爪' 讘讛 讗讘诇 诇砖讜诐 诇讜 讜讻讬讜爪' 讘注讬讚讬转 砖诇 谞讬讝拽 砖诇讗 讛讬讛 讘讛 诇讗 谞讝拽 讜诇讗 转砖诇讜诪讬谉 诇讗 注诇讛 注诇 讚注转.





专砖讘"讗

 讗诪专 讗讘讬讬 谞拽讟讬谞谉 讘注诇 讘谞讻住讬 讗砖转讜 讘注讬 讛专砖讗讛 讜讗讬 讗讬讻讗 驻讬专讗 讗讗专注讗 诪讙讜 讚诪砖转注讬 讚讬谞讗 讗驻讬专讬 诪砖转注讬 讚讬谞讗 讗讗专注讗. 诪住转讘专讗 诪讚讗转讬 诇讛 讘讟注诪讗 讚诪讙讜 诪砖诪注 讚诪讚讬谉 [诪讚讬谉] 讛讛讜讗 讚讬谞讗 讗讞专讬谞讗 讚讗讬转诪专 讘讻转讜讘讜转 驻专拽 诪讬 砖讛讬讗 谞砖讜讬 [爪讚, 讗] 谞讙注讜 讘讛 讚讗诪专讬谞谉 讛转诐 讛谞讬 转专讬 讗讞讬 讜转专讬 砖讜转驻讬 讚讗讬转 诇讛讜 讚讬谞讗 讘讛讚讬 讞讚 讜拽诐 讞讚 诪讬谞讬讬讛讜 讘讛讚讬讛 诇讚讬谞讗 诇讗讜 诪爪讬 讗讬讚讱 诇诪讬诪专 诇讬讛 诇讗讜 讘注诇 讚讘专讬诐 讚讬讚讬 讗转 讗诇讗 砖诇讬讞讜转讬讛 拽讗 注讘讬讚 讜讛讻讗 谞诪讬 讻讬讜谉 讚讗讬转 诇讬讛 驻讬专讬 讘讛讗讬 讗专注讗 讛专讬 讛讜讗 讻砖讜转祝 讜讬讻讜诇 讛讜讗 诇讬讚讜谉 注诇 讛讻诇, 讜讚讜拽讗 讘讚讗讬转讛 讘诪转讗 讗讘诇 诇讬转讛 讘诪转讗 诪爪讬转 讗诪专讛 讗讬 讛讜讬谞讗 讛转诐 讛讜讛 讟注讬谞谞讗 讟驻讬 讻讚讗诪专讬谞谉 讙讘讬 转专讬 讗讞讬 讜转专讬 砖讜转驻讬谉 讜讗讬谉 讚讗讬谉 讗讬讛讜 注诇 讛讻诇 讘讚诇讬转讛 讘诪转讗 讗讬 谞诪讬 讘讚讗讬转讛 讜注诪讚讛 讜诪讬讞转 砖诇讗 讬讚讜谉 讘注诇讛 注诐 讘注诇 讚讬谞讛, 讗诐 谞转讞讬讬讘 讘讚讬谉 诪讛 砖注砖讛 讘讙讜驻讛 砖诇 拽专拽注 诇讗 注砖讛 讜诇讗 讻诇讜诐 讗讘诇 诇讙讘讬 讛驻讬专讜转 砖讛诐 砖诇讜 诪讛 砖注砖讛 注砖讜讬. 讜讗讬 拽砖讬讗 诇讱 讜讗驻讬诇讜 诇讙讘讬 驻讬专讜转 讻诇 讝诪谉 砖讛讬讗 诪讜讞讛 讛讬讗讱 讛讜讗 讬讻讜诇 诇讚讜谉 注诇讬讛诐 讜讗驻讬诇讜 诇讗 诪讬讞转 讛讬讗讱 讛讜讗 讬讻讜诇 诇讚讜谉 讜诇讞讬讬讘 诇讛 讜讛诇讗 讘注诇 砖诪讻专 讘谞讻住讬 诪诇讜讙 诇讗 注砖讛 讜诇讗 讻诇讜诐 诇讗 诪砖讜诐 专讜讜讞 讘讬转讗 讻讚讗诪专讬谞谉 讘讻转讜讘讜转 驻专拽 讛讗砖讛 砖谞驻诇讜 诇讛 谞讻住讬诐 [驻, 讘] 讜讘诪讛 砖讗讬谉 诪诪讻专讜 讛讬讗讱 讚讬谞谞讜 讚讬谉 砖讗诐 讗转讛 讗讜诪专 讻谉 讗祝 讛讜讗 讬讻讜诇 诇讛驻住讬讚 讗转 讛驻讬专讜转 讜讻诇诇 讙讚讜诇 讗诪专讜 讘诪拽讜诐 砖讞讘 诇讗讞专讬诐 讗讬谞讜 谞讗诪谉. 讜谞专讗讛 诇 讚讛讻讬 谞诪讬 讛讬讻讗 砖谞转讞讬讬讘 讘讛讜讚讗转 驻讬讜 讬讻讜诇讛 讛讬讗 诇讘讟诇 砖讛讜讗 讗讬谞讜 讬讻讜诇 诇讞讜讘 诇讛 讘诪讛 砖讬砖 诇讛 讘讜 讝讻讜转 讗讘诇 讛讻讗 讘诪讗讬 注住拽讬谞谉 讘砖谞转讞讬讬讘 讘注讚讬诐, 讜讛讬讻讗 讚诇讬讻讗 驻讬专讗 讘讗专注讗 讜讗讬谞讜 讬讻讜诇 讗诇讗 讘讛专砖讗讛 讜讗驻讬诇讜 注诇 驻讬 注讚讬诐 诪砖讜诐 讚诇讗讜 讘注诇 讚讘专讬诐 讘讙讜驻讜 砖诇 拽专拽注 讜讗讬谞讜 讗诇讗 讻讗讞专 讜讗讬谉 诪拽讘诇讬诐 注讚讬诐 讘驻谞讬讜 讗诇讗 讚讜拽讗 讘驻谞讬 讗砖转讜 讜讗诐 拽讘诇讜 讘驻谞讬讜 讛专讬 讝讛 讻讗讬诇讜 拽讘诇讜诐 砖诇讗 讘驻谞讬 讘注诇 讚讬谉 讗诇讗 讗诐 讻谉 讘讗 讘讛专砖讗讛, 讗讘诇 讛讬讻讗 讚讗讬讻讗 驻讬专讗 讘讗专注讗 讛讜讛 诇讬讛 讻砖讜转祝 讜诪拽讘诇讬诐 注讚讬诐 讘驻谞讬讜 讚讛专讬 讛讜讗 讻讘注诇 讚讘专 讘讻诇 注讚 砖转诪讞讛 讛讬讗 讜讗讬 诇讬转讬讛 讘诪转讗 讬讻讜诇讛 讛讬讗 诇讘讟诇 讛讚讬谉 讜诇讜诪专 诇讜 诇讗讜 讘注诇 讚讘专讬诐 讚讬讚讬 讗转 讜讗讬 讛讜讬谞讗 讛转诐 讛讜讛 讟注讬谞谞讗 讟驻讬.
讜诪住转讘专讗 讚讗驻讬诇讜 讘谞讻住讬 爪讗谉 讘专讝诇 讙诐 讻谉 讻讬讜谉 砖讛讜讗 诪砖讜注讘讚 诇讛 讬讻讜诇讛 讛讬讗 诇讜诪专  讻诇讬 讗谞讬 谞讜讟诇转 诪砖讜诐 砖讘讞 讘讬转 讗讘讬讛 讻讚讗讬转讗 讘讬讘诪讜转 驻专拽 讗诇诪谞讛 [住讜, 讗] 讜讗诐 讛讜讗 讛讜讚讛 诇讘注诇 讚讬谞讜 砖讗讜转讜 讻拽专拽注 讙讝讜诇 讛讜讗 讘讬讚 讗砖转讜 讜讘讬讚 诪讜专讬砖讬讛 讗讬谉 讛讜讚讗转讜 讻诇讜诐 讻讬讜谉 砖讛讜讗 讗讬谞讜 讬讻讜诇 诇讛驻住讬讚讜 诪诪谞讛 讜诇讛驻拽讬注讜 诪诪谞讛 注诇 讬讚讬 诪讻专, 讜讻讚讗诪专讬谞谉 讛转诐 诪讻专讜 砖谞讬讛谉 诇驻专谞住讛 讻诇讜诪专 讘砖诇拽讞 诪谉 讛讗讬砖 讜讞讝专 讜诇拽讞 诪谉 讛讗砖讛 讝讛 讛讬讛 诪注砖讛 诇驻谞讬 专讘讬 注拽讬讘讗 讜专讘谉 砖诪注讜谉 讘谉 讙诪诇讬讗诇 讜讗诪专讜 讛讘注诇 诪讜爪讬讗 诪讬讚 讛诇拽讜讞讜转 讻诇讜诪专 讗驻讬诇讜 讛讘注诇 讜讻诇 砖讻谉 讛讬讗 诪驻谞讬 砖讛诪讻专 讘讟诇 诪注转讛 讜讻讬讜谉 砖讻谉 讗讬谞讜 讬讻讜诇 诇讛驻住讬讚讜 讜诇讛讜爪讬讗讜 诪讬讚讬 砖注讘讜讚讛 注诇 讬讚讬 讛讜讚讗转讜 讘讘讬转 讚讬谉 讗诇讗 砖讛讜讗 讜讚讗讬 讬讻讜诇 诇讚讜谉 注诇讬讜 讘讘讬转 讚讬谉 讜讗诐 谞转讞讬讬讘 讘讜 讻注讚讬诐 诪讛 砖注砖讛 注砖讜讬 讚讘注诇 讚讘专讬诐 讛讜讗 讘讜. 讻谉 谞专讗讛 诇讬.



 诪转谞讬': 讜讻转讜讘转 讗砖讛 讘讝讬讘讜专讬转. 讜讗讻讜诇讛讜 转谞谉 讘住讬驻讗 诪驻谞讬 转讬拽讜谉 讛注讜诇诐. 讜讗诐 转讗诪专 讜讛诇讗 讚讬谞讗 诪讚讗讜专讬讬转讗 讻讱 讛讜讗 砖讛专讬 讛讬讗 讻讘注诇转 讞讜讘, 讜诇讬讻讗 诪砖讜诐 谞注讬诇转 讚诇转 讚讬讜转专 诪诪讛 砖讛讗讬砖 专讜爪讛 诇讬砖讗 讛讗砖讛 专讜爪讛 诇讛谞砖讗, 讜诪讗讬 诪驻谞讬 转拽讜谉 讛注讜诇诐. 讬砖 诇讜诪专 讚讛讻讬 拽讗诪专 讘注诇 讞讜讘 讘讘讬谞讜谞讬转 讜讻转讜讘转 讗砖讛 讘讝讬讘讜专讬转 讗祝 注诇 驻讬 砖砖谞讬讛诐 讘注诇讬 讞讜讘 诇驻讬 砖讻讱 讛讜讗 拽讬讜诐 讛注讜诇诐 砖讗祝 注诇 驻讬 砖诇讗 谞讞讜砖 诇讻转讜讘转 讗砖讛 诇驻讬 砖讗讬谉 讘讛 诪砖讜诐 谞注讬诇转 讚诇转 讚讬讜转专 诪诪讛 砖讛讗讬砖 专讜爪讛 诇讬砖讗 讗砖讛 专讜爪讛 诇讬谞砖讗 谞讞讜砖 诇讘注诇 讞讜讘 讻讚讬 砖诇讗 转谞注讜诇 讚诇转 讘驻谞讬 诇讜讜讬谉 讜讻谉 驻讬专砖 讛专诪讘"诐 讝"诇 讘驻讬专讜砖 讛诪砖谞讛 砖诇讜. 讜讬砖 诪转专爪讬诐 砖讗诐 讛讬讜 讙讜讘讜转 诪谉 讛讘讬谞讜谞讬转 诪诪谞注讬 [讘谞讚驻住: 讗讬谞砖讬] 讜诇讗 谞住讘讬.
讜讘转讜住驻讜转 诪拽砖讬谉 诇诪讗谉 讚讗诪专 讻转讜讘转 讗砖讛 讚讗讜专讬讬转讗 讜谞驻拽讗 诇讬讛 诪讚讻转讬讘 讻住祝 讬砖拽讜诇 讻诪讜讛专 讛讘转讜诇讜转 砖讬讛讗 讝讛 讻诪讛专 讛讘转讜诇讜转 讜诪讛专 讛讘转讜诇讜转 讻讝讛, 讗诐 讻谉 讻讬讜谉 讚诪讗讜谞住 讙诪专讬谞谉 诇讛 讗祝 讛讬讗 转讙讘讛 诪谉 讛注讚讬转 讻讗讜谞住 讜诪驻转讛 讜诇诪讛 讙专注讜讛 诪讚讬谞讛, 讜转讬专爪讜 砖诐 讚讛讬讬谞 转讬拽讜谉 讛注讜诇诐 讻讚讬 砖诇讗 转转拽讜讟讟 注诐 讘注诇讛 讻讚讬 诇讛转讙专砖 讜诇讙讘讜转 讗转 讛注讚讬转. 讜讬驻讛 转讬专抓 讛专诪讘"谉 谞"专 砖讗讬谉 讗谞讜 讗讜诪专讬诐 砖讛转讗 讻转讜讘讛 讻讗讜谞住 讚讛转诐 讘讞诪砖讬诐 讻住祝 爪讜专讬 讜讻讗谉 住诇注 诪讚讬谞讛 讜讛转诐 谞诪讬 讘注讬讚讬转 讜讻讗谉 讘讘讬谞讜谞讬转, 讗诇讗 诪砖讜诐 讚讗驻拽讬讛 专讞诪谞讗 讘诇砖讜谉 诪讛专 住诪讻讜 讞讻诪讬诐 砖讬砖 诪讛专 诇讘转讜诇讜转 讜讛讬讬谞讜 讻转讜讘讛 讗诇讗 砖讗讬谉 诇讛 砖讬注讜专 讜讻诇 讗讞讚 讻转讘 讻专爪讜谞讜 讜讞讻诪讬诐 转拽谞讜 诪讗转讬诐, 注讚 讻讗谉. 讜诇驻讬 讚讘专讬 专讘讬谞讜 谞"专 讛讗 讚讗诪专讬谞谉 讘专讬砖 驻专拽 拽诪讗 讚讻转讜讘讜转 讛讜讗讬诇 讜转拽谞转 讞讻诪讬诐 讛讬讗 诇讗 转讙讘讛 讻转讜讘转讛 讗诇讗 诪谉 讛讝讬讘讜专讬转, 诇讗讜 诇诪讬诪专讗 讚诇诪讗谉 讚讗诪专 讚讗讜专讬讬转讗 转讙讘讛 讻转讜讘转讛 诪谉 讛注讬讚讬转 讗诇讗 诪谉 讛讘讬谞讜谞讬转 讻诪讜 砖讻转讘转讬 砖诐 讘住讬讬注转讗 讚砖诪讬讗.
拽砖讬讗 诇讬 讗诪讗讬 诇讗 转谞讗 讘诪砖谞转谞讜 讛诪诇讜讛 讗转 讞讘专讜 讘注讚讬诐 讙讜讘讛 诪谞讻住讬诐 讘谞讬 讞讜专讬谉. 讜讝讛 讙诐 讻谉 诪驻谞讬 转拽讜谉 讛注讜诇诐 讚诪砖讜诐 转拽谞转 诇拽讜讞讜转 讛讬讗. 讜谞讬讞讗 诇讬 讚诇诪讗谉 讚讗诪专 砖注讘讜讚讗 诇讗讜 讚讗讜专讬讬转讗 讛讛讜讗 讚砖讗讬谞讜 讙讜讘讛 诪谞讻住讬诐 诪砖讜注讘讚讬诐 诪讚讬谞讗 讛讜讗 讜讗驻讬诇讜 诇诪讗谉 讚讗诪专 砖注讘讜讚讗 讚讗讜专讬讬转讗 讗讬转讬讛 讘讻诇诇 讗讬谉 诪讜爪讬讗讬谉 诇讗讻讬诇转 驻讬专讜转 讜讻诇 砖讻谉 讛讬讗 砖讗驻讬诇讜 驻讬专讜转 讚讻转讬讘讬 讻讬讜谉 讚诇讬转 诇讛讜 拽诇讗 诇讗 讞砖讘讬谞谉 诇讛讜 讻讻转讜讘讬谉 讜讗讬谞讜 讙讜讘讛 诪谞讻住讬诐 诪砖讜注讘讚讬诐 讻诇 砖讻谉 诪诇讜讛 注诇 驻讛 砖讗讬谞讛 讻转讜讘讛 讻诇诇, 讜专讘讬 讞谞讬谞讗 讚诪驻专砖 讟注诪讗 诪砖讜诐 砖讗讬谞谉 拽爪讜讘讬谉, 讚讬诇诪讗 住讘讬专讗 诇讬讛 砖注讘讜讚讗 诇讗讜 讚讗讜专讬讬转讗 讜诇驻讬讻讱 诇讗 讛讜爪专讱 诇砖谞讜转 诪诇讜讛 注诇 驻讛.



 讙诪专讗: 讜诇专讘讬 讬砖诪注讗诇 讗讻诇 砖诪谞讛 诪砖诇诐 砖诪谞讛 讗讻诇 讻讞讜砖讛 诪砖诇诐 砖诪谞讛. 讻诇讜诪专 讗讬 讗驻砖专 诇讜诪专 讚讻讬 讗讻诇 讗讬谞讜 诪砖诇诐 诇讜 讬讜转专 诪诪讛 砖讛讝讬拽 讜讻砖讛讝讬拽 讻讞讜砖讛 讬砖诇诐 诇讜 讚诪讬 砖诪谞讛. 讜讗诐 转讗诪专 讜诪谞讗 诇讬讛 讚专讘讬 讬砖诪注讗诇 住讘讬专讗 诇讬讛 讛讻讬 讚诇驻讬 诪讚讛 诪砖诇诐 讜诇讗 诇驻讬 讚诪讬诐 讚讬诇诪讗 专讘讬 讬砖诪注讗诇 谞诪讬 诇驻讬 讚诪讬诐 拽讗诪专 讻专讘讬 注拽讬讘讗 讜讬砖 诇讜诪专 讚诇讬砖谞讗 讚专讘讬 注拽讬讘讗 拽砖讬转讬讛 讚拽讗 诪讛讚专 诇讬讛 诇讗 讘讗 讛讻转讜讘 讗诇讗 诇讙讘讜转 诇谞讝拽讬谉 诪谉 讛注讬讚讬转 讚诇讻讗讜专讛 诪砖诪注 讚专讘讬 讬砖诪注讗诇 诇讞讜诪专讗 讜讗转讬讗 专讘讬 注拽讬讘讗 诇诪讬诪专 诇讗 讘讗 讛讻转讜讘 诇讛讞诪讬专 注诇讬讜 讻讱 讗诇诪讗 诪砖诪注 [讘谞讚驻住: 讚砖诪注讬讛] 诇专讘讬 讬砖诪注讗诇 讚讗诪专 [讘谞讚驻住: 讚拽讗诪专] 讚讟驻讬 诪诪讛 砖讛讝讬拽讜 诪砖诇诐 诇讜 讜讗讛讚专 诇讬讛 讗讬讛讜 讚诇讗 讘讗 讛讻转讜讘 诇讛讙讘讜转讜 讬讜转专 诪诪讛 砖讛讝讬拽讜 讗诇讗 诇讙讘讜转 诪谉 讛注讬讚讬转.





讛诪讗讬专讬

讛讘讻讜专 谞讜讟诇 驻讬 砖谞讬诐 讘砖讚讛 讛讞讜讝专转 诇讗讘讬讜 砖讗注"驻 砖诇讗 讞讝专讛 诇讜 讘讞讬讬讜 诪"诪 讛讜讗讬诇 讜讛转讜专讛 讝讻转讛讜 讘讞讝专讛 讛专讬 讛讜讗 讻诪讜讞讝拽 讘讬讚讜 讜讗讬谞讜 讘讻诇诇 谞讻住讬诐 讛专讗讜讬讬诐 讗诇讗 讘讻诇诇 讛诪讜讞讝拽讬诐 讜讻谉 讘讻讜专讜 砖诇 诇讜拽讞 谞讜讟诇 讘讛 驻讬 砖谞讬诐 诇讝诪谉 讛拽爪讜讘 诇讜 注讚 讛讬讜讘诇:



讘注诇 讘谞讻住讬 讗砖转讜 爪专讬讱 讛专砖讗讛 专"诇 砖讗诐 讘讗 诇讚讜谉 注诐 讗讚诐 讘讙讜祝 拽专拽注 诪拽专拽注讜转 砖诇讛 砖诇 谞讻住讬 诪诇讜讙 讘诇讗 讛专砖讗讛 讬讻讜诇 砖讻谞讙讚讜 诇讜诪专 诇讗讜 讘注诇 讚讘专讬诐 讚讬讚讬 讗转 砖拽谞讬谉 驻讬专讜转 砖诇讜 讗讬谞讜 讻拽谞讬谉 讛讙讜祝 讜诪"诪 讗诐 讛讬讛 诇讜 诇讚讜谉 注诇 讛驻讬专讜转 诪转讜讱 砖讛讜讗 讘讗 注诪讜 诇讚讜谉 注诇 讛驻讬专讜转 讬讻讜诇 诇讚讜谉 注诪讜 讗祝 注诇 讙讜驻讜 砖诇 拽专拽注 讜诇讚注转 讝讛 讗谞讜 讙讜专住讬谉 讜诇讗 讗诪专谉 讗诇讗 讚诇讗 谞讞讬转 诇驻讬专讗 讗讘诇 讚谞讞讬转 诇驻讬专讗 诪讙讜 讚诪砖转注讬 讚讬谞讗 讗驻讬专讗 诪砖转注讬 谞诪讬 讗讙讜驻讗 讜诪"诪 讻诇 砖讗讬谉 诇讜 讚讬谉 注诇 讛驻讬专讜转 讗注"驻 砖讛讬讜 砖诐 驻讬专讜转 讛讜讗讬诇 讜讗讬谉 诇讜 讚讬谉 注诇讬讛诐 讗讬谞讜 讚谉 注诇 讛讙讜祝 讜诪"诪 讬砖 驻讜住拽讬诐 砖讻诇 砖讬砖 砖诐 驻讬专讜转 讛讜讗讬诇 讜讬讻讜诇 诇讚讜谉 注诇 讛驻讬专讜转 砖讛诐 砖诇讜 诇讙诪专讬 讚谉 注诇 讛注拽专 讜讗讬谞讜 爪专讬讱 讛专砖讗讛 讜讛诐 讙讜专住讬谉 讜诇讗 讗诪专谉 讗诇讗 讚诇讬讻讗 驻讬专讗 讗讘诇 讗讬讻讗 驻讬专讗 诪讙讜 讚诪砖转注讬 讚讬谞讗 讗驻讬专讗 诪砖转注讬 谞诪讬 讗讙讜驻讗:



讜谞砖诇诐 讛驻专拽 转讛诇讛 诇讗诇. 讘专讜讱 谞讜转谉 诇讬注祝 讻讞 讜诇讗讬谉 讗讜谞讬诐 注爪诪讛 讬专讘讛:



驻专拽 讞诪讬砖讬 讘注"讛 讜讘讬砖讜注讜转讜:



讛谞讝讬拽讬谉 砖诪讬谉 诇讛诐 讘注讬讚讬转 讜讻讜' 讝讛 讛驻专拽 讻诇讜 讛讜讗 砖诇讗 诪诪讬谉 讛诪住讻转讗 讗诇讗 砖诪转讜讱 砖谞转讙诇讙诇 讘驻专拽 讛砖讜诇讞 讘讚讘专讬诐 砖谞讗诪专讜 诪驻谞讬 转拽讜谉 讛注讜诇诐 讛讬转讛 讛讻讜谞讛 诇讘讗专 诪诪讬谉 注谞讬谞讬诐 讗诇讜 注讜讚 讻讙讜谉 讘谞讬讝拽讬谉 砖砖诪讬谉 讘注讬讚讬转 诪驻谞讬 转拽讜谉 讛注讜诇诐 砖诇讗 讬讛讜 拽讜驻爪讬诐 诇讛讝讬拽 讜砖诇讗 诇讬驻专注 诪诪砖讜注讘讚讬诐 讘诪拽讜诐 讘谞讬 讞讜专讬谉 讜砖诇讗 诇讬驻专注 诪谞讻住讬 讬转讜诪讬诐 讗诇讗 诪谉 讛讝讘讜专讬转 讜砖诇讗 诇讛讜爪讬讗 诇讗讻讬诇转 驻讬专讜转 讜诇砖讘讞 拽专拽注讜转 讜诇诪讝讜谉 讛讗砖讛 讜讛讘谞讜转 诪谞讻住讬诐 诪砖讜注讘讚讬诐 讜讻谉 诪讜爪讗 诪爪讬讗讛 砖诇讗 讬砖讘注 砖讻诇 讗诇讜 诪驻谞讬 转拽讜谉 讛注讜诇诐 讛诐 讜诪讛 砖谞讗诪专 讘住讜祝 讛诪砖谞讛 诪驻谞讬 转拽讜谉 讛注讜诇诐 注诇 讻诇诐 讛讜讗 讞讜讝专 讜讛讬转讛 讛讻讜谞讛 讙诐 讻谉 诇讘讗专 拽爪转 讚讘专讬诐 讛讚讜诪讬诐 诇转拽讜谉 讛注讜诇诐 砖谞讗诪专讜 诪驻谞讬 讚专讻讬 砖诇讜诐 讜注诇 讬讚讬 砖讛讜讝拽拽 诇讛讝讻讬专 讚讬谉 谞讻住讬 讬转讜诪讬诐 谞转讙诇讙诇 注诇 讬讚讬 讝讛 讘注谞讬谉 讗驻讟专讜驻住讜转 砖诇 讬转讜诪讬诐 讜讻谉 注诇 讬讚讬 砖讛讝讻讬专 讘讚讬谞讬谉 讗诇讜 讛谞讬讝拽讬谉 讛讝讻讬专 讙诐 讻谉 讚讬谉 讛讬讝拽 砖讗讬谞讜 谞讬讻专 讜讚讬谉 拽爪转 讙讝讬诇讜转 砖转拽谞讜 讘讛谉 诇讬讟讜诇 讗转 讚诪讬讛谉 讜谞转讙诇讙诇 诪讝讛 讘讛讬讝拽 讛讘讗 诪讙讜讬 转拽讬祝 诇讬砖专讗诇 讘讚讬谉 住讬拽专讬拽讜谉 讜注诇 讬讚讬 砖讛讜讝讻专讜 讘讜 讚讘专讬诐 讗诇讜 砖转拽谞讜 讘讛诐 诪爪讚 讛转拽谞讛 讻诪讜 砖讗诪专讜 讛讜砖讬讘 专讘讬 讘讬转 讚讬谉 讜谞诪谞讜 讛讝讻讬专 讘讜 讚讬谉 讛拽谞讗转 讞专砖 讜驻注讜讟讜转 砖讛诐 诪爪讚 转拽讜谉 讛谞讛讙讛 诇讗 诪爪讚 讚讬谉 讙诪讜专 讜讻谉 讘讗讜 注谞讬谞讬 讝讛 讛驻专拽 诪讙诇讙讜诇 诇讙诇讙讜诇 讗讞讚 注诇 讬讚讬 讞讘专讜 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇砖讘注讛 讞诇拽讬诐 讛专讗砖讜谉 讘讚讬谞讬 讛谞讻住讬诐 诇注谞讬谉 驻讬专注讜谉 诇讗讬 讝讛 注谞讬谉 谞驻专注讬谉 诪谉 讛注讬讚讬转 讜诇讗讬 讝讛 诪谉 讛讘讬谞讜谞讬转 讜诇讗讬 讝讛 诪谉 讛讝讘讜专讬转 讜讻谉 诇讗讬 讝讛 讚讘专 谞驻专注讬谉 讚讜拽讗 诪谉 讛讘谞讬 讞讜专讬谉 讜诇讗讬 讝讛 诪谉 讛诪砖讜注讘讚讬诐 讛砖谞讬 讘诪讜爪讗 诪爪讬讗讛 砖诇讗 讬砖讘注 讛砖诇讬砖讬 讘注谞讬谉 讗驻讟专讜驻住讜转 砖诇 讬转讜诪讬诐 讛专讘讬注讬 讘注谞讬谉 讛讬讝拽 砖讗讬谞讜 谞讻专 讜注诇 讬讚 砖讛讝讻讬专 讘讛 讻讛谞讬诐 砖驻讙诇讜 讘诪拽讚砖 谞转讙诇讙诇 讘讛 诇注讚讜转讜 砖诇 专' 讬讜讞谞谉 讘讞讟讗转 讙讝讜诇讛 讜谞诪砖讻讜 注诪讛 拽爪转 注谞讬谞讬诐 讗讞专讬诐 砖讘讗讜转讛 注讚讜转 讜讻谉 砖讛讜爪专讱 诇讛讘讬讗讛 诪爪讚 诪专讬砖 砖讙讝诇讜 讜讘谞讗讜 讘讘讬专讛 诇讬讟讜诇 讗转 讚诪讬讜 诪驻谞讬 转拽讜谉 讛注讜诇诐 专"诇 转拽谞转 讛砖讘讬诐 讜讻谉 讗祝 讘讞讟讗转 讙讝讜诇讛 诪驻谞讬 转拽谞转 讛诪讝讘讞 讛讞诪讬砖讬 讘注谞讬谉 住讬拽专讬拽讜谉 讛砖砖讬 讘注谞讬谉 讛拽谞讗转 讞专砖 讜驻注讜讟讜转 讛砖讘讬注讬 讘注谞讬谉 讛谞讗诪专讬诐 诪驻谞讬 讚专讻讬 砖诇讜诐 讝讛讜 砖讜专砖 讛驻专拽 讚专讱 讻诇诇 讗诇讗 砖讘讗讜 讘讜 拽爪转 讚讘专讬诐 讗讞专讬诐 注诇 讬讚讬 讙诇讙讜诇 讻注谞讬谉 住讜讙讬转 讛转诇诪讜讚 注诇 讛讚专讱 砖拽讚诐:



讜讛诪砖谞讛 讛专讗砖讜谞讛 诪诪谞讜 转讞诇 讘讘讬讗讜专 讛讞诇拽 讛专讗砖讜谉 讜讛讜讗 砖讗诪专 讛谞讬讝拽讬谉 砖诪讬谉 诇讛谉 讘注讬讚讬转 讜讘注诇 讞讜讘 讘讘讬谞讜谞讬转 讜讻转讜讘转 讗砖讛 讘讝讘讜专讬转 专' 诪讗讬专 讗讜诪专 讗祝 讻转讜讘转 讗砖讛 讘讘讬谞讜谞讬转:



讗诪专 讛专"诐 驻讬' 注讬讚讬转 讛讟讜讘讛 砖讘拽专拽注讜转 讜讛诪砖讜讘讞转 讜讛讝讘讜专讬转 讛讬讜转专 驻讞讜转讛 讜讛讬讜转专 专注讛 讜讗诪专 讛砖诐 诪讬讟讘 砖讚讛讜 讜诪讬讟讘 讻专诪讜 讬砖诇诐 谞驻诇 讛诪讞诇拽转 讘讝讗转 讛讻讜谞讛 诇诪讬 讗诐 砖讘 注诇 讛谞讬讝拽 讗讜 注诇 讛诪讝讬拽 讜讗驻讬' 诇诪讬 砖讗诪专 诪讬讟讘 砖讚讛讜 注诇 谞讬讝拽 诪驻谞讬 转拽讜谉 讛注讜诇诐 讬拽讞 讛谞讝拽 砖注讜专 讛谞讝拽 讘讟讜讘 诪讛 砖讛讬讛 讗爪诇 讛诪讝讬拽 讻讚讬 砖诇讗 转转专讘讛 讛讛讬讝拽 讘讬谉 讛讗谞砖讬诐 讜讘讬谉 讘注诇 讞讜讘 诪谉 讛转讜专讛 砖讬讙讘讗讜 诪谉 讛讝讘讜专讬转 诇讗诪专讜 讬转' 讘讞讜抓 转注诪讚 讜讛讗讬砖 讗砖专 讗转讛 谞讜砖讛 讘讜 讬讜爪讬讗 讗诇讬讱 讛注讘讜讟 讛讞讜爪讛 讜诇讗 讬讜爪讬讗 讗讚诐 诪讘讬转讜 讗诇讗 讛讬讜转专 驻讞讜转 讜讛诪注讟 诪讜注讬诇 讗讘诇 讗诪专谞讜 讘讘讬谞讜谞讬转 讻讚讬 砖诇讗 转谞注讜诇 讚诇转 讘驻谞讬 诇讜讜讬谉 讜讛注诪讚谞讜 讛讗砖讛 讘讝讘讜专讬转 注诇 注拽专 讚讬谉 讘注诇 讞讜讘 讜诇讗 谞讗诪专 砖讻转讬讘转讛 讬讛讬讛 讘讝讘讜专讬转 诇讗 转谞砖讗 诇驻讬 砖讛讬讗 讬讜转专 诪砖转讚诇转 讘谞砖讜讗讬谉 讬讜转专 诪谉 讛讗讬砖 讜讗讬谉 砖诐 谞注讬诇转 讚诇转 讜讗讬谉 讛诇讻讛 讻专' 诪讗讬专:



讗诪专 讛诪讗讬专讬 讛谞讬讝拽讬谉 专"诇 讛谉 砖讛讝讬拽讜 讘讙讜驻谉 讛谉 砖讛讝讬拽讜 注诇 讬讚讬 诪诪讜谉 砖砖诪讬专转诐 注诇讬讜 讻讙讜谉 讗专讘注讛 讗讘讜转 谞讝讬拽讬谉 讜转讜诇讚讜转讬讛诐 讗诐 讗讬谉 诇诪讝讬拽 诪注讜转 讗讜 诪讟诇讟诇讬谉 诇驻专讜注 讚诪讬 谞讝拽讜 诪讛谉 讜讛讜讗 谞爪专讱 诇驻专注讜 诪谉 讛拽专拽注 砖诪讬谉 诇讜 诪谉 讛注讬讚讬转 砖讘讘讻住讬讜 讘讻讚讬 谞讝拽讜 诇砖诇诐 讗转 讛谞讝拽 讜驻讬' 讛注谞讬谉 砖砖诪讬谉 诇讜 讘注讬讚讬转 砖诇 诪讝讬拽 讜讗讬谉 爪专讬讱 诇讜诪专 讗诐 谞讻住讬 讛诪讝讬拽 驻讞讜转讬诐 注讚 砖讛注讚讬转 砖诇讜 讻讝讬讘讜专讬转 砖诇 谞讬讝拽 讗讜 砖诇 注讜诇诐 砖讛专讬 讗讬 讗驻砖专 诇讜 诇驻专讜注 讗诇讗 诪讛 砖讬砖 诇讜 讗诇讗 讗祝 讻砖谞讻住讬诐 砖诇讜 诪讜砖讘讞讬诐 注讚 砖讝讬讘讜专讬转 砖诇讜 讻注讬讚讬转 砖诇 谞讬讝拽 讗讜 砖诇 讗讞专讬诐 诪砖诇诐 诪注讬讚讬转 砖讘谞讻住讬讜 讜讚讘专 讝讛 讗诐 讛讜讗 诪谉 讛转拽谞讛 讗讜 诪谉 讛讚讬谉 谞讞诇拽讜 讘讜 专' 讬砖诪注讗诇 讜专' 注拽讬讘讗 砖诇讚注转 专' 讬砖诪注讗诇 诪谉 讛转讜专讛 讘讚谞讬讝拽 砖讬讬诪讬谞谉 专"诇 砖讻诇 讝诪谉 砖讬讛讜 谞讻住讬 讛诪讝讬拽 诪讜砖讘讞讬诐 讬讜转专 诪砖诇 谞讬讝拽 谞讜转谉 诇讜 诪谞讻住讬讜 讻注讬谉 注讬讚讬转 砖诇 谞讬讝拽 砖诇讚注转讜 诪讬讟讘 砖讚讛讜 讜诪讬讟讘 讻专诪讜 讬砖诇诐 驻讬专讜砖讜 诪讬讟讘 砖讚讛讜 砖诇 谞讬讝拽 讜诪讬讟讘 讻专诪讜 砖诇 谞讬讝拽 讜诪砖谞转谞讜 诪讚专讘谞谉 讜诪驻谞讬 转拽讜谉 讛注讜诇诐 砖讬讗诪专 讗讚诐 诇诪讛 讗谞讬 讙讜讝诇 诇诪讛 讗谞讬 讞讜诪住 诇诪讞专 讘讬转 讚讬谉 讘讗讬谉 诪爪讚 转拽谞讜转讬讛诐 讜讬讜专讚讬谉 讘谞讻住讬 讜谞讜讟诇讬谉 砖讚讛 谞讗讛 砖诇讬 讜诇专' 注拽讬讘讗 讗祝 诪谉 讛转讜专讛 讻谉 讜讻诪讜 砖讗诪专 诪讬讟讘 砖讚讛讜 讜诪讬讟讘 讻专诪讜 讬砖诇诐 诇讗 讘讗 讛讻转讜讘 讗诇讗 诇讙讘讜转 诇谞讝拽讬谉 诪谉 讛注讬讚讬转 专"诇 诪注讬讚讬转 砖诇 诪讝讬拽 讜讗诐 讻谉 诪讛 砖谞讗诪专 讘诪砖谞讛 讝讜 诪驻谞讬 转拽讜谉 讛注讜诇诐 驻讬专讜砖讜 诇注谞讬谉 谞讬讝拽讬谉 砖讛转讜专讛 讗诪专讛 讻谉 诇转拽讜谉 讛注讜诇诐 讜诇讚注转 专' 砖诪注讜谉 谞讗诪专讛 砖讛讬讛 专讙讬诇 转诪讬讚 诇诪讬讚专砖 讟注诪讗 讚拽专讗 讜讛讜讗 砖讗诪专讜 专' 砖诪注讜谉 讗讜诪专 诪驻谞讬 诪讛 讗诪专讛 转讜专讛 讛谞讬讝拽讬谉 砖诪讬谉 诇讛诐 讘注讬讚讬转 诪驻谞讬 讛讙讝诇谞讬诐 讜讛讞诪住谞讬诐 砖讬讗诪专 讗讚诐 诇诪讛 讗谞讬 讙讜讝诇 诇诪讛 讗谞讬 讞讜诪住 诇诪讞专 讘讬转 讚讬谉 讘讗讬谉 讜讬讜专讚讬谉 诇谞讻住讬 讜谞讜讟诇讬诐 砖讚讛 谞讗讛 砖诇讬 讜住讜诪讻讬诐 注诇 诪讛 砖讻转讜讘 讘转讜专讛 诪讬讟讘 砖讚讛讜 讜诪讬讟讘 讻专诪讜 讬砖诇诐 讜讻讘专 讬讚注转 砖讛诇讻讛 讻专' 注拽讬讘讗:



讜讘注诇 讞讜讘 讘讘讬谞讜谞讬转 讗祝 讝讜 谞讞诇拽讜 讘讙诪' 砖诇讚注转 专' 砖诪注讜谉 讚讬谉 转讜专讛 砖讬讛讗 讘注诇 讞讜讘 讘注讚讬转 砖诪讗讞专 砖讛诇讜讛 诇讜 诪注讜转讬讜 砖讛诐 诪讬讟讘 讻诇 讛谞讻住讬诐 讚讬谉 讛讜讗 砖讬驻专注谞讜 讘注讬讚讬转 讗诇讗 砖转拽谞讜 砖诇讗 诇讬驻专注 讗诇讗 诪谉 讛讘讬谞讜谞讬转 砖诇讗 讬专讗讛 讗讚诐 砖讚讛 谞讗讛 诇讞讘专讜 讜讬讗诪专 讗拽驻讜抓 讜讗诇讜谞讜 讻讚讬 砖讗讙讘讛 讘讞讜讘讬 讜砖诪讗 转讗诪专 讛讬讛 诇讛诐 诇转拽谞讜 讘讝讬讘讜专讬转 砖诪讗 转谞注讜诇 讚诇转 讘驻谞讬 诇讜讜讬谉 讜诇讚注转 注讜诇讗 讚讘专 转讜专讛 讚讬谉 讘注诇 讞讜讘 讘讝讬讘讜专讬转 砖谞讗诪专 讘讞讜抓 转注诪讚 讜讛讗讬砖 讗砖专 讗转讛 谞讜砖讛 讘讜 讬讜爪讬讗 讗诇讬讱 讛注讘讜讟 讛讞讜爪讛 诪讛 讚专讻讜 砖诇 讗讚诐 诇讛讜爪讬讗 驻讞讜转 砖讘讻诇讬讜 讜讗注"讙 讚诪讟诇讟诇讬谉 讻诇 诪讬诇讬 诪讬讟讘 讛讜讗 诪"诪 讻砖诐 砖讘诪讟诇讟诇讬谉 诪讙讘讛讜 诪谉 讛驻讞讜转 讗祝 讘拽专拽注讜转 讻谉 讜注拽专 讛讚讘专讬诐 砖诇讗 谞讗诪专 讘诪讟诇讟诇讬谉 讻诇 诪讬诇讬 诪讬讟讘 讛讜讗 讗诇讗 讘驻讬专注讜谉 砖讛讜讗 注讜诪讚 诇诪讻讜专 讜讗讬 诇讗 诪讬讝讚讘谉 讛讻讗 讗讝讬诇 讜诪讝讘讬谉 诇讬讛 讘讚讜讻转讗 讗讞专讬转讬 讗讘诇 拽专讗 讚讘讞讜抓 转注诪讚 讘诪砖讻讜谉 讻转讜讘 讜讛讜讗讬诇 讜讗讬谉 讘讬讚讜 诇诪讻专讜 讗讬谉 讗讜诪专讬诐 讻诇 诪讬讚讬 诪讬讟讘 讛讜讗 讗注"驻 讚谞讜讛讜 讘驻讞讜转 砖讘讻诇讬诐 讜讛讜讗 讛讚讬谉 诇拽专拽注讜转 讜讝讛讜 砖讘转诇诪讜讚 讛诪注专讘 讗诪专讜 注诇 讝讛 诇诪讚讜 拽专拽注讜转 诪谉 讛诪砖讻讜谞讜转 专"诇 诇讬驻专注 诪谉 讛讝讬讘讜专讬转 讗诇讗 砖转拽谞讜 诇讬驻专注 诪谉 讛讘讬谞讜谞讬转 砖诇讗 诇谞注讜诇 讚诇转 讘驻谞讬 诇讜讜讬诐 讜讙讚讜诇讬 讛驻讜住拽讬诐 讻转讘讜讛 讻讗谉 讻诇砖讜谉 专讗砖讜谉 讗诇讗 砖讙讚讜诇讬 讛诪讞讘专讬诐 讜讙讚讜诇讬 讛诪驻专砖讬诐 讜专讜讘 讛驻讜住拽讬诐 讻转讘讜讛 讻诇砖讜谉 讗讞专讜谉:



讜讻转讜讘转 讗砖讛 讘讝讘讜专讬转 诇讟注诐 专讗砖讜谉 砖讛专讬 讗祝 讘注诇 讞讜讘 讛讬讜 诪讜专讬讚讬谉 讗讜转讜 诇讝讬讘讜专讬转 诪谉 讛转拽谞讛 讗诇讗 砖谞诪谞注讜 诪讟注诐 谞注讬诇转 讚诇转 讜讘讗砖讛 讗讬谉 讘讛 谞注讬诇转 讚诇转 砖讬讜转专 诪砖讛讗讬砖 专讜爪讛 诇讬砖讗 讗砖讛 专讜爪讛 诇讛谞砖讗 讜诇讟注诐 讗讞专讜谉 讛专讬 讛讬讗 讘讚讬谞讛 砖讛专讬 讗祝 讘注诇 讞讜讘 诇讗 讛注诇讜讛讜 讘讘讬谞讜谞讬转 讗诇讗 诪讟注诐 谞注讬诇转 讚诇转 讜讗砖讛 讗讬谉 讘讛 谞注讬诇转 讚诇转 讻诪讜 砖讻转讘谞讜 讘讟注诐 专讗砖讜谉:

讗诪专 讗讘讬讬 谞拽讟讬谞谉 讘注诇 讘谞讻住讬 讗砖转讜 爪专讬讱 讛专砖讗讛 讚拽谞讬谉 驻讬专讜转 诇讗讜 讻拽谞讬谉 讛讙讜祝 讚诪讬 讻专"诇 讜诇讗 讗诪专谉 讗诇讗 讚诇讬讻讗 驻讬专讗 讗讘诇 讗讬讻讗 驻讬专讗 诪讬讙讜 讚诪砖转注讬 讚讬谞讗 讗驻讬专讗 诪砖转注讬 谞诪讬 讚讬谞讗 讗讙讜驻讗:



住诇讬拽 驻讬专拽讗 讛谞讬讝拽讬谉 砖诪讬谉 诇讛谉 讘注讬讚讬转 讜讘"讞 讘讘讬谞讜谞讬转 讜讻转讜讘转 讗砖讛 讘讝讬讘讜专讬转 专讘讬 诪讗讬专 讗讜诪专 讗祝 讻转讜讘转 讗砖讛 讘讘讬谞讜谞讬转 讗讬谉 谞驻专注讬谉 诪谞讻住讬诐 诪砖讜注讘讚讬诐 诪拽讜诐 砖讬砖 谞讻住讬诐 讘"讞 讗驻讬诇讜 讛谉 讝讬讘讜专讬转 讗讬谉 谞驻专注讬谉 诪谞讻住讬 讬转讜诪讬诐 讗诇讗 诪谉 讛讝讬讘讜专讬转. 驻讬' 讗诐 讗讬谞讜 专讜爪讛 讛诪讝讬拽 诇讛讙讘讜转讜 诪讟诇讟诇讬诐 讚诪讬 谞讝拽讜 讗诇讗 拽专拽注 诪讙讘讛讜 讻砖讜诪转 谞讝拽讜 诪谉 讛注讬讚讬转 砖讘谞讻住讬讜 讻讚讻转讬讘 诪讬讟讘 砖讚讛讜 讜诪讬讟讘 讻专诪讜 讬砖诇诐 讜注讬讚讬转 讛讬讗 讛谞讗讛 砖讘讻诇 拽专拽注讜转讬讜 讗转 讻诇 谞讗讜转 讬注拽讘 转专讙讜诪讗 讬转 讻诇 注讬讚讬转 讬注拽讘 讜讻诇 诪讛 砖讙讜讘讛 讘砖讜诪讗 讙讜讘讛 讗诇讗 砖讬讜转专 讗讚诐 专讜爪讛 诪注讟 注讬讚讬转 诪讛专讘讛 讝讬讘讜专讬转 讗讘诇 讗诐 专讜爪讛 诇讛讙讘讜转讜 诪讟诇讟诇讬谉 诪讙讘讛讜 诪诪讛 砖讛讜讗 专讜爪讛 讜讗驻讬诇讜 住讜讘讬谉 讻讚讗诪专讬谞谉 讘驻' 讗专讘注讛 讗讘讜转 谞讝讬拽讬谉 讻住祝 讬砖讬讘 讜讗驻讬诇讜 砖讜讛 讻住祝 讜讗驻讬诇讜 住讜讘讬谉 讜讝讛讜 讘诪讟诇讟诇讬谉 讗讘诇 讘拽专拽注 谞讜转谉 诇讜 诪谉 讛注讬讚讬转 讜讛专砖讜转 讘讬讚 讛诪讝讬拽 诇讬转谉 诇讜 讗讜 拽专拽注 讗讜 诪讟诇讟诇讬谉:



讜讘"讞 讘讘讬谞讜谞讬转 驻讬' 讘讚诇讬转 诇讬讛 讝讜讝讬 讗讘诇 讗讬 讗讬转 诇讬讛 讝讜讝讬 诇讗 诪爪讬 驻讟专 谞驻砖讬讛 诇讗 讘拽专拽注 讜诇讗 讘诪讟诇讟诇讬谉 讗诇讗 讘讝讜讝讬 讚讚讜拽讗 讙讘讬 诪讝讬拽 讛讜讗 讚讗拽讬诇 专讞诪谞讗 讬砖讬讘 诇专讘讜转 砖讜讛 讻住祝 讜讗驻讬诇讜 住讜讘讬谉 讗讘诇 讙讘讬 讘"讞 注讘讚 诇讜讛 诇讗讬砖 诪诇讜讛 讻讚讻转讘讬谞谉 讘讻转讜讘讜转 讘驻' 讛讻讜转讘 讜讘讘讘讗 讘转专讗 讘驻' 讛诪讜讻专 讘讬转 讻讜专 注驻专 讜讗讬 诇讬转 诇讬讛 讝讜讝讬 讜讗讬转 诇讬讛 诪讟诇讟诇讬谉 讛"谞 讚诇讗 诪爪讬 诪讙讘讬 诇讬讛 拽专拽注 讗讘诇 (讗讬转) [讗讬 诇讬转] 诇讬讛 讝讜讝讬 讜诇讗 诪讟诇讟诇讬谉 诪讙讘讛讜 诪谉 讛拽专拽注 讜诪谉 讛讘讬谞讜谞讬转:



讜讻转讜讘转 讗砖讛 讘讝讬讘讜专讬转. 驻讬' 讻转讜讘转 讗砖讛 诇讗 讙讘讬讗 讗诇讗 诪谉 讛拽专拽注 讜讗讬 诇讗 诪砖讻讞讗 拽专拽注 诪驻住讚讗 讜讗驻讬诇讜 诪讬谞讬讛 讜诇讗 讗诪专讬谞谉 诪讬谞讬讛 讜讗驻讬诇讜 诪谉 讙诇讬诪讗 讚注诇 讻转驻讬讛 讗诇讗 讙讘讬 讘"讞 讗讘诇 讗砖讛 讗讬谉 讚讬谞讛 讗诇讗 诪谉 讛拽专拽注 讜讗驻讬诇讜 诪讬谞讬讛 讻讚讻转讘讬谞谉 讘驻' 讛讻讜转讘 讜讝讬讘讜专讬转 讛讬讗 讛讙专讜注讛 砖讘拽专拽注讜转 讻诪讜 讝讜 讘讜专讬转:





诪讛专砖"讗 - 讞讬讚讜砖讬 讛诇讻讜转

转讜住驻讜转 讘讚"讛 讜讻转讜讘转 讗砖讛 讻讜' 讙讘讬 讘注"讞 砖诇讗 讬专讗讛 讻讜' 讛讻讬 谞诪讬 讞砖讜 讞讻诪讬诐 讘讗砖讛 砖诪讗 转拽谞讬讟谞讜 讻讜' 注讻"诇 讚诪讛讗讬 讟注诪讗 讜讚讗讬 讗讬讻讗 诇诪讬诪专 砖驻讬专 讚讛驻拽讬注讜 讚讬谞讛 讚诪讚讗讜专讬讬转讗 讘注讬讚讬转 讗讘诇 诪讟注诐 讚拽讗诪专 讚讗砖讛 专讜爪讛 诇讛谞砖讗 讬讜转专 讗讬谉 专讗讜讬 诇讛驻拽讬注 讚讬谞讛 讚诪讚讗讜专讬讬转讗 讘注讬讚讬转 讜讗注"讙 讚诇讻讗讜专讛 讗讬谞讜 讚讜诪讛 诪诪砖 讚讛转诐 讘注"讞 讚讬谞讜 诪讚讗讜专讬讬转讗 讘讝讬讘讜专讬转 诪砖讗"讻 讘讗砖讛 讚讚讬谞讛 诪讚讗讜专讬讬转讗 讘注讬讚讬转 讛讗 讗讬讻讗 讟注诪讗 讚讘注"讞 诪砖讜诐 谞注讬诇转 讚诇转 讜讛讬讛 专讗讜讬 诇讜 讛注讬讚讬转 讜注讚讬驻讗 诇讛讜 讛讗讬 讟注诪讗 讚谞注讬诇转 讚诇转 讘讘注"讞 诪诪讗讬 讚讘讗砖讛 诪讚讗讜专讬讬转讗 讘注讬讚讬转 讚讛讗 诪讛讗讬 讟注诪讗 讚讘讘注"讞 砖诇讗 讬专讗讛 讗讚诐 诇讞讘讬专讜 砖讚讛 谞讗讛 讻讜' 诇讗 谞讞转讬谞谉 诇讬讛 讗诇讗 讞讚 讚专讙讗 讚讛讬讬谞讜 诪注讬讚讬转 (讗) 诇讘讬谞讜谞讬转 讜讘讗砖讛 诪讛讗讬 讟注诪讗 讚砖诪讗 转拽谞讬讟讛讜 讻讚讬 讻讜' 谞讞转讬谞谉 诇讛 转专讬 讚专讙讗 讚讛讬讬谞讜 诪注讬讚讬转 诇讝讬讘讜专讬转 讜诇讗 讗讬爪讟专讬讱 诇谉 讟注诪讗 讚讗砖讛 专讜爪讛 诇讛谞砖讗 讬讜转专 讗诇讗 讚诪砖讜诐 讞讬谞讗 讛讜讛 住"讚 砖转讛讗 讘讘讬谞讜谞讬转 讜讚讜"拽:


讘讚"讛 讗讬谉 谞驻专注讬谉 讻讜' 讜讗驻讬诇讜 诇诪讗谉 讚讗诪专 砖讬注讘讜讚讗 讚讗讜专讬讬转讗 诪"诪 讘注"讞 讚讬谞讜 讘讝讬讘讜专讬转 讻讜' 注讻"诇 讜讻讬讜谉 讚讛诇讜讛 讙讜驻讬讛 讬讻讜诇 诇讚讞讜转讜 讗爪诇 讛讝讬讘讜专讬转 诇讜拽讞 谞诪讬 讬讻讜诇 诇讚讞讜转讜 讚诪讛 诪讻专 讛诇讜讛 诇讜 讻诇 讝讻讜转 砖讬砖 诇讜 讘讜 讜拽"诇:


讘讚"讛 讗讬谉 谞驻专注讬谉 讻讜' 讗讬讻讗 诇诪讬诪专 讚住讘专讬 砖讬注讘讜讚讗 诇讗讜 讚讗讜专讬讬转讗 讻讜' 注讻"诇 讗注"讙 讚诪讬谞讬讛 讚讬讚讬讛 诪讚讗讜专讬讬转讗 讘注讬讚讬转 讚讻转讬讘 诪讬讟讘 砖讚讛讜 诪"诪 讻讬讜谉 讚砖讬注讘讜讚讗 诇讗讜 讚讗讜专讬讬转讗 诪讬转诪讬 诇讗 讛讜讛 讙讘讬 讻诇讜诐 讻诪讜 砖讻转讘讜 讛转讜住驻讜转 诇拽诪谉 讜讗驻讬诇讜 讛讬讻讗 讚讻转讘 诇讜 讛砖讘转 讚诇拽诪谉 诇讗 讛讜讛 讙讘讬 诪讬转诪讬 讻诇诇 讻讬讜谉 讚砖讬注讘讜讚讗 诇讗讜 讚讗讜专讬讬转讗 讜拽"诇:


讘讚"讛 讗诪专 讗讘讬讬 讻讜' 讜讗讬 诇讗 驻诇讬讙讬 讘谞讬讚讜谉 讻讜' 诇讗 讛讬讛 诪讞诪讬专 专"讬 讻讜' 讘砖讜诐 讚讘专 讟驻讬 讻讜' 注讻"诇 诪讬讛讜 讘讛讱 驻诇讜讙转讗 讘讚谞讬讝拽 砖讬讬诪讬谞谉 讗讜 讘讚诪讝讬拽 谞诪讬 讜讚讗讬 讚驻诇讬讙讬 讻讚转谞讬 讘讛讚讬讗 诇拽诪谉 讜诇驻讬 诪讛 砖讻转讘讜 讛转讜住驻讜转 诇拽诪谉 讜讗讬驻讻讗 诇讗 诪爪讬 诇诪讬诪专 讻讜' 诇驻讜诐 讛讱 住讘专讗 讗讬 讛诪"诇 讗讬驻讻讗 讜讛讜讛 专"注 诪讬拽诇 讟驻讬 诇讗 讛讜讛 讗讬爪讟专讬讱 诇谉 诇诪讬诪专 讚驻诇讬讙讬 谞诪讬 讘谞讬讚讜谉 讘诪砖讜讬讬专 讻讜' 讜讚讜"拽:


讘讗"讚 讗诇讗 讗讚专讘讛 专"注 讻讜' 诪讞诪讬专 讟驻讬 讻诪讜 砖讗驻专砖 讘住诪讜讱 讻讜' 注讻"诇 讛讬讬谞讜 诪诪讛 砖讻转讘讜 诇拽诪谉 讚讗讬驻讻讗 诇讗 诪爪讬 诇诪讬诪专 讻讜' 讙诐 诇驻讬 诪讛 砖讻转讘讜 讘住诪讜讱 讚诪爪讬 诇诪讬诪专 讚讗"讘 讻讙讜谉 讚注讬讚讬转 讚诪讝讬拽 讻讝讬讘讜专讬转 讚谞讬讝拽 讚诇专"讬 讗讜 讻住祝 讗讜 诪讬讟讘 诪砖诇诐 讻住祝 讜诇专"注 诪砖诇诐 诪讬讟讘 砖诇讜 讗讬谉 讝讛 讞讜诪专讗 诇专"讬 讜拽讜诇讗 诇专"注 讚讗讬讻讗 讚谞讬讞讗 诇讬讛 讟驻讬 讘拽专拽注 讗驻讬诇讜 讛讬讗 讝讬讘讜专讬转 诪讘讻住祝 讗讘诇 诇诪讗讬 讚诪讜拽讬 诇讛 讚诇专"注 谞讜转谉 诇讜 注讬讚讬转 讚诪讝讬拽 讜讚讗讬 讚讛讜讗 诪讞诪讬专 诇讙讘讬 专"讬 讚注讬讚讬转 讜讚讗讬 注讚讬驻讗 讟驻讬 诪讝讬讘讜专讬转 讜讗讬 讗讬讻讗 (讘) 讚谞讬讞讗 诇讬讛 讘讝讬讘讜专讬转 讟驻讬 驻讜专转讗 讻讚讗诪专讬谞谉 讘注诇诪讗 讘讟诇讛 讚注转讜 讗爪诇 讻诇 讗讚诐 讜讚讜"拽:





讞讻诪转 砖诇诪讛

专砖"讬 讘讚"讛 讗讬谉 诪讜爪讬讗讬谉 讻讜' 讗讜 讟讬讬讘讛 讻讜'. 谞"讘 诇注讬诇 (讙讬讟讬谉 讚祝 诪讛 注"讗):


讘讚"讛 诪驻谞讬 转讬拽讜谉 讛注讜诇诐. 谞"讘 讗讜 砖讚讘专讬 专砖"讬 诪讗讜讞专讬诐 讛诐 讜专讗讜讬 讛讜讗 诇讛讬讜转 诪拽讜诪诐 拽讜讚诐 讜讛诪讜爪讗 诪爪讬讗讛 讗讜 诇讗 讙专住 诪驻谞讬 转讬拽讜谉 注讜诇诐 拽诪讗 讗讘诇 讘讻诇 讛住驻专讬诐 讙专住讬谞谉 转专讜讬讬讛讜 谞"诇:


转讜住' 讘讚"讛 讜讻转讜讘转 讗砖讛 讻讜' 诪砖讜诐 讞讬谞讗 讻讜'. 谞"讘 讛讗讬 讞讬谞讗 讚拽讗诪专 讛讬讬谞讜 诇驻专砖"讬 砖驻讬' 讞讬谞讗 诇拽诪谉 讻讚讬 砖讬诪爪讗讜 讛讗谞砖讬诐 讞谉 讘注讬谞讬 讛谞砖讬诐 讜讬谞砖讗讜 诇讛诐 讜讗祝 砖讛转讜住' 诪驻专砖讬诐 诇拽诪谉 讗讬驻讻讗 讻讚讬 砖讬诪爪讗讜 讛谞砖讬诐 讞谉 讘注讬谞讬 讛讗谞砖讬诐 诪"诪 讛讻讗 诇驻讜诐 专讛讬讟讗 转驻住讬 诇讬砖谞讗 讚专砖"讬 砖驻讬专砖 讞讬谞讗 讛讜讗 讛讛讬驻讱 诪诪讛 砖讗诪专讜 讬讜转专 诪砖讗讬砖 专讜爪讛 诇讬砖讗 讻讜' 讻讬 讘讜讚讗讬 讛转谞讗 谞砖诪专 诪讝讛 讛拽住诇拽讗 讚注转讗 讚诇讗 转讬诪讗 讗讬驻讻讗 讻讜' 讗讘诇 讛讞讬谞讗 讚诇拽诪谉 砖讛讜讗 讻讚讬 砖讬诪爪讗讜 讛谞砖讬诐 讞讬谞讗 讻讜' 诪讝讛 诇讗 谞砖诪专 讛转谞讗 讜诇讗 住"诇 讻诇诇 讜讚讜"拽 讛讬讟讘:





专砖"砖

讙诪专讗 讜诇"讬 讗讬 讻讞讜砖讛 讗讻诇 讻讜' 讚诪砖诇诐 诇讬讛 砖诪谞讛. 讻爪"诇 讜讻"讛 讘讘"拽:



专砖"讬 (讘诪砖谞讛) 讚"讛 讗讬谉 诪讜爪讬讗讬谉 讜讚"讛 讜讗转 讛驻讬专讜转. 爪"诇 讛讚"讗:



专砖"讬 讚"讛 诪讬讟讘 砖讚讛讜. 讛砖转讗 诪砖诪注 讻讜' 砖诪讬谉 注专讜讙讛 讬驻讛 砖讘讻诇 砖讚讛 讛谞讬讝拽 讻讜'. 诪砖诪注 讚讜拽讗 砖讘讗讜转讛 砖讚讛. 讗讘诇 诇驻讬 诪讗讬 讚诪住讬拽 谞专讗讛 讚诪砖诇诐 诪谉 注讬讚讬转 讚谞讬讝拽 砖讬砖 诇讜 讗祝 讘诪拽讜诐 讗讞专:



专砖"讬 讚"讛 诪谉 讛注讚讬转. 砖讗诐 讗讬谉 诇讜 诪注讜转 讻讜'. 诪砖诪注 讚讗讬 讗讬转 诇讬讛 诪注讜转 诇讗 讬讜讻诇 诇住诇拽讜 讘诪讬讟讘. 讜讻"诪 讬讜转专 讘讚讘专讬讜 诇拽诪谉 讘专讛"注. 砖讻' 讜讗诪专 讗讬谉 诇讬 诪注讜转 诇驻讜专注讜 讻讜'. 讜爪"注 讚诇"诪 讻谉 讘讘"拽:



专砖"讬 讚"讛 讛诪注"讛. 讜讚讗讜专讬讬转讗 讛讬讗 讻讜' 诪讬 讘注"讚 讬讙砖 讗诇讬讛诐 讻讜'. 注"砖 讚讗住讬拽 专"讗 讚讝讛 讬讚注讬谞谉 诪住讘专讗 讜拽专讗 讗讬爪讟专讱 诇讚讘专 讗讞专:



转讚"讛 讗诪专. 讜诇讛讻讬 讟注讬 讟驻讬 讘诪讬诇转讬' 讚专讬"砖 诪讚讘专讬 专"注 讻讜'. 诪砖诪注 讚专"诇 讚讘诇"讝 讬拽砖讛 诪讚讜注 诇讗 住"讚 讚专"注 讛讜讗 讚讗诪专 讚讘讗讻诇 讻讞讜砖讛 诪砖诇诐 讘注讚 砖诪讬谞讛. 讗讘诇 诇讻讗讜专讛 讛诇砖讜谉 诇讙讘讜转 诪谉 讛注讬讚讬转 讗讬谉 诪砖诪注讜 讗诇讗 诇砖诇诐 讘诪讬讟讘. 讜讘转讜住' 讚讘"拽 砖诐 诇讬转讗 诇讻"讝:



转讚"讛 讜专讬"砖. 讗"谞 讛"驻 讻讬讜谉 讚讘讗讻诇 砖诪讬谞讛 讗"诪 讗诇讗 砖诪讬谞讛 讻讜' 讻砖讗讻诇 讻讞讜砖讛 谞诪讬 讻讜'. 拽"诇 诪讛 讝讛 拽讜砖讬讗 讚讙讚讜诇讛 诪讝讜 诪爪讬谞讜 讘砖讜专 讛诪讜注讚 砖讛诪讬转 讗转 讛注讘讚 讚讘讬驻讛 讗诇祝 讝讜讝 讗讬谞讜 谞讜转谉 讗诇讗 砖诇砖讬诐 砖拽诇讬诐 讜讗诐 讗讬谞讜 砖讜讛 讻诇讜诐 讙"讻 诇' 住诇注 讜注讜讚 讻讬讜爪讗 讘讜 讘驻"讙 讚注专讻讬谉. 讬讜转专 讛"诇 诇讛拽砖讜转 讚讗诐 讗讬谉 诇讜 诇谞讬讝拽 讻诇诇 砖诪讬谞讛 诪砖诇诐 讘注讚 讻讞讜砖讛 讜讗诐 讬砖 诇讜 诪砖诇诐 讘注讚 砖诪讬谞讛. 讗讱 讻注讬谉 讝讛 讛讜讗 讙诐 讻谉 诇驻讬 讛讗诪转 讘讗讬讻讜转 讛转砖诇讜诪讬谉. 讚讗诐 讗讬谉 诇讜 诇谞讬讝拽 注讬讚讬转 讻诇诇 诪砖诇诐 讘讝讬讘讜专讬转 讜讗诐 讬砖 诇讜 诪砖诇诐 讘注讬讚讬转:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讜讻转讜讘转 讗砖讛 讻讜'. 讜拽砖讛 讚诇诪"讚. 注讬' 讻转讜讘讜转 讚祝 讬 注"讗 转讚"讛 讛讜讗讬诇:





讞讬讚讜砖讬 专讘讬 注拽讬讘讗 讗讬讙专

诪转谞讬' 讛谞讝拽讬诐 讻讜'. 讬砖 诇讛拽砖讜转 讗诪讗讬 诇讗 讞砖讬讘 诪转谞讬' 讚讬讻讜诇 诇砖注讘讚 讚讗拽谞讬 诪驻谞讬 转拽讜谉 注讜诇诐 讚讗祝 讚诪讚讬谞讗 讗"讬 诇砖注讘讚 讻诪讜 讚讗讬谞讜 讬讻讜诇 诇诪讻讜专 讚砖诇讘"诇. 诪"诪 转拽谞讜 讚诪砖注讘讚 诪驻谞讬 谞注讬诇转 讚诇转, 讜爪"诇 讚诪转谞讬' 拽转谞讬 诪讛 砖讗诇讬讘讗 讚讻"注. 讗讘诇 讚讗拽谞讬 诇专"砖 讛讜讗 诪讚讬谞讗, 讚讛讗 住"诇 讚讗讚诐 诪拽谞讛 讚砖诇讘"诇. 讜讘讝讛 讬砖 诇讬讬砖讘 诪讛 讚讗诪专讬' 诇注讬诇 (讚祝 讬讙 注"讘) 讗诇讗 诪注转讛 讛拽谞讛 诇谞讜诇讚讬诐 诪讗讬. 讗驻讬' 诇专"诪 讚讗诪专 讗讚诐 诪拽谞讛 讚砖诇讘"诇, 讗讬诪讜专 讚讗诪专 专"诪 讚讘专 砖诇讘"诇 讗讘诇 诇讚讘专 砖诇讘"诇 诪讬 讗诪专. 讜讛拽砖讛 讛驻"讬 诪讛 驻专讬讱 讛讗 讬"诇 讻诪讜 诇讚讬讚谉 讚住"诇 讗"讗 诪拽谞讛 讚砖诇讘"诇 讗驻"讛 住"诇 讚讬讻讜诇 诇砖注讘讚 讚砖诇讘"诇 诪转拽谞转 讞讝"诇. 讗"讻 讛"谞 诇专"诪 讬讻讜诇 诇砖注讘讚 诇讚讘专 砖诇讘"诇 诪转拽谞转 讞讝"诇. 讜诇驻讬 讛谞"诇 谞讬讞讗 讚讗诐 讗讬转讗 讚诇专"诪 讬讻讜诇 诇砖注讘讚 诇讚砖诇讘"诇 讛讜"诇 诇诪讞砖讘 讘诪转谞讬' 砖讬注讘讜讚 诇讚砖诇讘"诇. 讗注"讻 讚讘讗诪转 诇讗 诪讛谞讬. 讜诇驻"讝 谞"诇 诇讛讜讻讬讞 砖讬讟转 讛专砖讘"讗 讚住"诇 讘讚讗拽谞讬 诇讚讬讚谉 讬讻讜诇 诇讞讝讜专 拽讜讚诐 砖拽谞讛 讚诇讗 注讚讬祝 诪诪讻专 讗诇讬讘讗 讚专"诪 讚讗诐 谞讬诪讗 讻砖讬讟转 讛专诪讘"谉 讚讗"讬 诇讞讝讜专 讚讗诇诪讜讛 专讘谞谉 诇砖注讘讜讚讗 讬讜转专 诪诪讻专 诇专"诪. 讗"讻 诪诪讬诇讗 讙诐 诇专"诪 讘砖注讘讜讚 讗"讬 诇讞讝讜专 诪转拽谞转 讞讝"诇 讚讘讛讗 诇讗 驻诇讬讙讬 专"诪 讜专讘谞谉. 讜讗"讻 讬拽砖讛 讚诇讞砖讜讘 讘诪转谞讬' 砖讬注讘讜讚 讚讗拽谞讬 讚讗"讬 诇讞讝讜专 拽讜讚诐 砖拽谞讛. 讗注"讻 讻专砖讘"讗 讚讬讻讜诇 诇讞讝讜专. 讜拽"诇:


转讚"讛 讗讬谉 谞驻专注讬诐. 讜讗驻讬' 诇诪"讚 砖注讘讜讚讗 讚讗讜专讬讬转讗 讻讜'. 诇讻讗讜专讛 讬"诇 讚诪讬讬专讬 讘注砖讗讜 砖讚讛 讘讬谞讜谞讬转 讗驻讜转讬拽讬 诇讘"讞 讚诇讜讛 注爪诪讜 讗"讬 诇住诇拽讜 诪讝讛 讛拽专拽注 讜诇讬转谉 诇讜 拽专拽注 讗讞专转. 讗讘诇 诪"诪 讗诐 诪讻专 讛讗驻讜转拽讬 讗讬谉 谞驻专注讬诐 诪诇讜拽讞 讗诐 讬砖 讝讬讘讜专讬转 讘谞"讞 讻讚驻住拽讬' 讘砖"注 讚讘讗驻讜转拽讬 住转诐 讬讻讜诇 诇讜诪专 讛谞讞转讬. 讗诪谞诐 讛讗 讘诇讗"讛 拽砖讛 注诇 转讜住' 讚讛讗 讬"诇 讘驻砖讜讟讜 讚谞"诪 诇注谞讬谉 谞讝拽讬谉 讚诪讚讬谞讗 讘注讬讚讬转 讜诪驻谞讬 转"注 讗讬谉 谞驻专注讬诐 诪谞讻住讬诐 诪砖讜注讘讚讬诐, 讜爪"诇 讗讜 讚拽讜砖讬' 讛转讜住驻讜转 讗讬谞讜 讘讚讜拽讗 诪讘讘讗 讚讗讬谉 谞驻专注讬诐 诪谞讻住讬诐 诪砖讜注讘讚讬诐. 讗诇讗 讚拽讜砖讬讬转诐 讙"讻 讗讘讘讗 讚讗讬谉 谞驻专注讬诐 诪谞讻住讬 讬转讜诪讬诐 讘讝讛 砖驻讬专 拽"诇 诇专讘讗 讚住"诇 诇拽诪谉 讚讗讬谉 谞驻专注讬诐 诪谞讻住讬 讬转讜诪讬诐 讗诇讗 诪讝讬讘讜专讬转 讛讬讬谞讜 讚讝讬讘讜专讬转 讚诪讝讬拽 讻注讬讚讬转 讚谞讬讝拽 讜讗"讻 讬拽砖讛 诪讗讬 诪驻谞讬 转"注 讛讗 讙诐 诪讚"转 讗讬谉 诇讜 讬讜转专, 讗讜 讚住"诇 诇转讜住' 讻讛驻讜住拽讬诐 讚诇专讘讗 讙诐 讘讛讱 讘讘讗 讚讗讬谉 谞驻专注讬诐 诪谞讻住讬诐 诪砖讜注讘讚讬诐 讙"讻 讛讻讗 讚讗"讬 诇讜诪专 讛谞讞转讬 注诇 讛讝讘讜专讬转 讚谞讝拽讬诐. 讗讗"讻 讚砖讬讬专 讝讘讜专讬转 砖讛诐 讻注讬讚讬转 讚谞讬讝拽. 讘讬谉 讻讱 讜讘"讻 讗讝讚讗 转讬专讜爪讗 讛谞"诇 讚诪讬讬专讬 讘讗驻讜转拽讬 讚讻讬讜谉 讚砖讬注讘讚 讘驻讬专讜砖 诇讛讘讬谞讜谞讬转 讘讗诪转 诇专讘讗 谞驻专注讬诐 诪讛讬转讜诪讬诐 诪讛诐. 讜讻谉 讗驻砖专 讗"讬 诇讜诪专 讛谞讞转讬 讻讬讜谉 讚砖讬注讘讚 诇讛讘讬谞讜谞讬转 讘驻讬专讜砖 讜诪讚讗讜专讬讬转讗 诪砖讜注讘讚 诇讜. 讜拽"诇:
讗诪谞诐 谞诇注谞"讚 诇讬讬砖讘 拽讜砖讬' 转讜住' 讘讗讜驻谉 讗讞专 讻讬 讗谞讬 诪住转驻拽 诇讚讬谞讗 讘诇讜讛 砖讬砖 诇讜 谞讻住讬诐 讘砖注转 讛诇讜讗讛 讜讬砖 诇讜 讙"讻 谞讻住讬诐 砖拽谞讛 讗讞专 讛讛诇讜讗讛 讜诇讗 讻转讘 诇讜 讚讗拽谞讬 讜讛讘注"讞 讘讗 诇讟专讜祝 诪讛谞讻住讬诐 砖讛讬讛 诇讜 讘砖注转 讛讛诇讜讗讛 讚讗"讬 诇讚讞讜转讜 诇讛谞讻住讬诐 砖拽谞讛 讗讞"讻. 讻讬讜谉 讚讘讗讜转谉 讛谞讻住讬诐 诇讗 谞砖转注讘讚讜 讻诇诇. 讗诇讗 讚讬讻讜诇 诇讙讘讜转诐 讘转讜专转 诪讬谞讬讛 讜讻讜' 讬"诇 讚讻诇 讻诪讛 讚讗讬谉 讛诇讜讛 诪住诇拽 诇讜 讘讝讜讝讬 讬讻讜诇 诇讜诪专 讗谞讬 讗拽讞 砖注讘讜讚讬 讛讬讬谞讜 谞讻住讬诐 砖谞砖转注讘讚讜 诇讬 讜诇讗 讗拽讞 谞讻住讬诐 讗讞专讬诐 砖讗讬谞诐 诪砖讜注讘讚讬诐, 诇讬. 讗"讻 讬"诇 讚诪转谞讬' 讚讗讬谉 谞驻专注讬诐 诪谞讻住讬诐 诪砖讜注讘讚讬诐 讜讻谉 讗讬谉 谞驻专注讬诐 诪谞讻住讬 讬转讜诪讬诐 诪讬讬专讬 讚讛讝讬讘讜专讬转 讛诐 讚讗拽谞讬 讜讛诇讜讛 砖讬注讘讚 诇讛诪诇讜讛 讚讗拽谞讬 讜讘讝讛 诪讛专讗讜讬 讚讬讙讘讛 讛诪诇讜讛 讛讘讬谞讜谞讬转 诪讚讬谞讗 讚讛讗 诪爪讚 讚讗讜专讬讬转讗 讻讬讜谉 讚讛讝讘讜专讬转 诇讗 谞砖转注讘讚讜 诇讜 讚讛讗 诪讛"转 讗"讬 诇砖注讘讚 讚砖诇讘"诇 诪诪讬诇讗 讗"讬 诇讚讞讜转讜 诇讛讝讘讜专讬转 讚讬讻讜诇 诇讜诪专 砖注讘讜讚讬 讗谞讬 谞讜讟诇 讻谞"诇. 讜诪爪讚 讚专讘谞谉 讛讗 诪讙讬注 诇讻诇 讘注"讞 讘讬谞讜谞讬转. 讗"讻 讬讻讜诇 讛讘注"讞 诇讘讗 诪讘' 爪讚讚讬诐 诇讙讘讜转 诪讘讬谞讜谞讬转. 讜诪砖"讛 爪专讬讱 转"注. 讜讗祝 讚注讚讬讬谉 讬砖 诇驻拽驻拽 拽爪转 讚讛诪砖诪注讜转 讚讘讘讗 讚讗讬谉 谞驻专注讬诐 讗转讬' 讙"讻 诇专"诪 讜诇讚讬讚讬讛 诪讚讬谞讗 诪砖转注讘讚 讚讗拽谞讬. 讜讗"讻 诪讚讗讜专讬讬转讗 讬讻讜诇 诇讚讞讜转讜 诇讝讘讜专讬转. 诪"诪 诇专"诪 讘诇讗"讛 诪砖讻讞转 诇讛讱 讘讘讗 讚讛讬讬谞讜 讘讻转讜讘讛 讚诪讬谞讬讛 讙讘讬 讘讘讬谞讜谞讬转 讜讝讛讜 诪讚专讘谞谉 讚讛讗 诪讚讗讜专讬讬转讗 诪讙讬注 诇讛 讗驻讬' 注讬讚讬转 讗诇讗 诪砖讜诐 讚诇讗 转拽谞讜 转拽谞转诐 讘讘讬谞讜谞讬转. 讗"讻 诪讛专讗讜讬 诇讙讘讜转 诪诪砖讜注讘讚讬诐 讜诪讬转诪讬 讘讘讬谞讜谞讬转. 讜诪砖"讛 爪专讬讱 诇转讬拽讜谉 注讜诇诐. 讜拽"诇:


讙诪专讗 讛诪讜爪讬讗 诪讞讘讬专讜 注"讛. 诇讻讗讜专讛 拽砖讛 讚诇诪讗 诪讬讬专讬 讘谞讬讝拽 讘专讬 讜诪讝讬拽 砖诪讗 讜讞讬讬讘 诪讟注诐 讚讛讜讬 讻讞诪砖讬诐 讬讚注谞讗 讜讞诪砖讬诐 诇讗 讬讚注谞讗 讚讛讜讬 诪讞讜讬讬讘 砖讘讜注讛 讜讗"讬 诇讬砖讘注 讜讛讬讬谞讜 诇砖讬讟转 讛专讗讘"讚 讚住"诇 讚讞驻专 讘讛 讘讜专讜转 砖讬讞讬谉 讜诪注专讜转 讜转讜讘注 诇砖诇诐 诇讜 诇讗 诪拽专讬 讻驻讬专转 拽专拽注讜转. 讗讞"讻 专讗讬转讬 砖讛驻"讬 讛拽砖讛 讻谉. 讜转讬' 讻讬讜谉 讚驻砖讟讗 讚拽专讗 讚诪讬讟讘 砖讚讛讜 讬砖诇诐 讛讬讬谞讜 诪诪讬讟讘 讚讛讗讬讱 讚拽讗 诪砖诇诐. 讜讛讬讬谞讜 讗讬 讚诇讛讱 住"讚 讙诐 诇专"讬 讘讚诪讝讬拽 讗讜 讚住"诇 讚讘讚谞讬讝拽 讛讗 诪"诪 爪专讬讻讬诐 诇拽专讗 讙"讻 驻砖讟讗 讚拽专讗 讜讻讚诪住拽讬' 讜讻讬讜谉 讚诪讬讬专讬 讚讬砖 诇讛诪讝讬拽 拽专拽注讜转 诪诪讬诇讗 诇讬讻讗 砖"讚 讚讛讜讬 讻驻讬专转 砖注讘讜讚 拽专拽注讜转 诇诪"讚 砖注讘讜讚讗 讚讗讜专讬讬转讗 注讬讬"砖. 讜注讚讬讬谉 讬砖 诇驻拽驻拽 讚诇诪讗 诪讬讬专讬 讚讛诪讝讬拽 拽谞讛 拽专拽注讜转 讗讞专 砖讛讝讬拽 拽讜讚诐 讛注诪讚讛 讘讚讬谉 讚讻讬讜谉 讚讛讜讬 讚讗拽谞讬 讗讬谉 注诇讬讛诐 砖讜诐 砖讬注讘讜讚. 讗诇讗 讚爪专讬讱 诇砖诇诐 诪讚讬谉 诪讬谞讬' 讜诇讗 诪拽专讬 砖讬注讘讜讚 拽专拽注讜转 讻诪讜 诇诪"讚 砖讬注讘讜讚讗 诇"讚. 讜讗讜诇讬 讬"诇 讘讗诪转 诇讚讬谞讗 讚诪讛 讚砖讬讬诪讬' 讘讚诪讝讬拽 讛讬讬谞讜 诇讙讘讬 讗讜转谉 谞讻住讬诐 砖讛讬讛 诇讜 讘砖注讛 砖讛讝讬拽 讚讞诇讛 讛讞讬讜讘 诇砖诇诐 诪诪讬讟讘 砖诇讜. 讗讘诇 诇诪讛 砖拽讜谞讛 讗讞专 砖讛讝讬拽 讗祝 讚爪专讬讱 诇砖诇诐 诪讛诐 讘转讜专转 诪讬谞讬讛 讗讘诇 诇讬讻讗 注诇讬讬讛讜 讚讬谉 转砖诇讜诪讬 诪讬讟讘 讜讻诪讜 诇诪"讚 讘讚谞讬讝拽 砖讬讬诪讬'. 讚谞诇注谞"讚 驻砖讜讟 讚讛讬讬谞讜 专拽 诪谞讻住讬诐 砖讛讬讛 诇谞讬讝拽 讘砖注转 讛讛讬讝拽 讚讗讟讜 讗诐 讬诇讱 讛谞讬讝拽 讗讞"讻 拽讜讚诐 讛注诪讚讛 讘讚讬谉 讜讬拽谞讛 诪讜讘讞专 谞讻住讬诐 砖讘注讜诇诐 讬爪讟专讱 讛诪讝讬拽 诇砖诇诐 讻驻讬 讛诪讬讟讘 讛讛讜讗 讗"讻 讛"谞 讬"诇 诇诪"讚 讘讚诪讝讬拽 砖讬讬诪讬' 转诇讬讗 讛讻诇 讘砖注转 讛谞讝拽. 讗祝 讚讙讜祝 拽讜砖讬' 驻"讬 讗讬谞讜 拽讜砖讬' 讻"讻 讚诇注谞"讚 驻砖讜讟 讚诇讛专讗讘"讚 诇讗 讛讜讬 讻驻讬专转 拽专拽注讜转. 讬"诇 讚诪讬讬专讬 讘谞讬讝拽 讘专讬 讜诪讝讬拽 砖诪讗 诇讝讛 诇"爪 拽专讗 讚讻讘专 砖诪注讬' 诪拽专讗 讚砖讘讜注转 讚' 转讛讬' 讘讬谉 砖谞讬讛诐 讚讗诪专讬' 诪讞讜讬讬讘 砖讘讜注讛 讜讗讬"诇 诪砖诇诐, 讜讗祝 讚注讚讬讬谉 讬"诇 讚诇诪讗 专"讬 住"诇 讻专"讟 讚砖讘讜注转 讚' 讗转讬' 诇讚专砖讛 讗讞专转 讚讻"讝 砖注讜诪讚讬诐 诇驻谞讬讱 讬讛讬讜 讘注讬谞讬讱 讻专砖注讬诐 讜诪"诪 住"诇 诪转讜讱 砖讗讬诇"诪 讜谞驻拽讗 诇讬 讝讛 诪拽专讗 讚讛讻讗 讚诪讬讟讘 砖讚讛讜. 诪"诪 讗讬谞讜 拽讜砖讬' 讻"讻 诇讜诪专 讚专砖 讞讚砖 讚诇讗 诪爪讬谞讜. 讜讘诇讗"讛 讬砖 诇讚讞讜转 拽讜砖讬' 讛驻"讬 讘讻诪讛 讗讜驻谞讬诐 讜讗讱 讻转讘转讬 讝讗转 讘砖讘讬诇 讛讛注专讛 诇讚讬谞讗 讛谞"诇 讗诐 诪讛 讚讗诪专讬' 讘讚诪讝讬拽. 讗讝诇讬谞谉 讘转专 讛注诪讚讛 讘讚讬谉. 讗讜 讘砖注转 讛谞讝拽. 讜爪"注 诇讚讬谞讗:





讞讬讚讜砖讬 讞转"住

讗诪专 讗讘讬讬 谞拽讟讬谞谉 讘注诇 讘谞讻住讬 讗砖转讜 讜讻讜'. 讻' 专砖讘"讗 讚讗讬谉 讛讜讚讗转讜 诪讜注讬诇 诇讛驻住讬讚 讛驻讬专讜转 诪砖讜诐 讚讬砖 诇讛 讞诇拽 诪砖讜诐 专讬讜讞 讘讬转讗 谞"诇 专砖讘"讗 诇讗 讗诪专 讻谉 讗诇讗 诇讚讬谞讗 讗讘诇 诇讗讘讬讬 住"诇 讛转诐 诪砖讜诐 砖诪讗 转讻住讬祝 讜讘驻讬专讜转 砖讛诐 注转讛 讘拽专拽注 砖诇 砖谞讛 讝讜 诇讗 砖讬讬讱 转讻住讜祝 讜诪讜注讬诇 讛讜讚讗转讜:


诪讬讙讜 讚谞讞讬转 讗驻讬专讗 讜讻讜'. 讛专讬讟讘"讗 讛讘讬讗讜 讘"讬 讞"诪 住讬' 拽注"讜 讚讗讬转转讗 讻诪讗谉 讚诇讬转讬 讘诪转讗 讚诪讬 讜讛讗 讚诇讗 爪专讬讱 讛专砖讗讛 诪砖讜诐 讚讗驻讬' 讘注诇 讻专讞讛 讬讻讜诇 诇讚讜谉 讚讬讚讜 讻讬讚讛 注"砖 讜爪"诇 诇讬砖谞讗 拽讬讟讗 谞拽讬讟 讚讛专讬 专"驻 讛讻讜转讘 驻讬专砖"讬 讬讚讜 讻讬讚讛 讜讛"诇 讻砖讜转祝 讜讗"讻 讛专讬 砖讜转祝 讚诇讬讻讗 讘诪转讗 讜讻"砖 讘砖诪讜讞讛 讗讬谉 砖讜转驻讜 讬讻讜诇 诇讚讬谉 讘谞讻住讬讜. 讗注"讻 讛专讬讟讘"讗 讻讛讬诇讻转讗 谞拽讬讟 讚拽讬"诇 讻专讘讗 讬讚讜 注讚讬驻讗 诪讬讚讛 讜讛讜讛 讟驻讬 诪砖讜转祝 讚注诇诪讗. 讜诇讗 转讬拽砖讬 诇讗讘讬讬 讚住"诇 讬讚讜 专拽 讻讬讚讛 讜诇讗 注讚讬驻讗 讜讻讬讜谉 讚讗讬转转讗 讻诪讗谉 讚诇讬转讗 讘诪转讗 讚诪讬' 讗诪讗讬 讗讬谉 爪专讬讱 讛专砖讗讛. 讬"诇 讗驻砖专 住"诇 讻诪"讚 住"驻 诪讬 砖讛讬' 谞砖讜讬 讗驻讬' 诇讬转讗 讘诪转讗 讬讻讜诇 讛砖讜转祝 诇讚讜谉 讜专讬讟讘"讗 讻转讘 诇讛诇讻转讗 讚拽讬讬"诇 诇讬转讗 讘诪转讗 讗讬谉 砖讜转祝 讬讻讜诇 诇讚讬谉 注讻爪"诇 诪砖讜诐 讬讚讜 注讚讬驻讗 诪讬讚讛. 讜讛砖"讱 讞"诪 住讬' 拽讻"讘 住"拽 诇"讘 讛拽砖讛 讗"讻 讗驻讬' 诇讬讻讗 驻讬专讬 讘讗专注讗 讛讗 讬讚讜 注讚讬驻讗 诪讬讚讛. 讜诇驻注"讚 讗讬 诇讬讻讗 驻讬专讗 讘讗专注讗 讜讗讬谉 诇讜 讘讙讜祝 讗诇讗 诪转拽谞转 讗讜砖讗 讜讻讘专 讻转讘谞讜 砖诐 砖转拽谞转 讗讜砖讗 讛讬' 讻注讬谉 转谞讗讬 讗诐 转诪讜转 讛讬讗 拽讜讚诐 讛专讬 讛讜讗 诇讜拽讞 诇诪驻专注 讜讗诐 讬诪讜转 讛讜讗 拽讜讚诐 讗讬讙诇讗讬 诪诇转讗 诇诪驻专注 砖诇讗 讛讬"诇 讘注讜诇诐 讝讻讬' 讘砖讚讛 讜诪"诪 讬驻讛 讻讞讜 砖诪讻讬专转讛 讘讞讬讬讜 讗讬谞讜 讻诇讜诐 讜诪"诪 讗诐 诪讻专讛 讜讗讬专注 砖诪转 讛讜讗 讛专讬 讛诪拽讞 拽讬讬诐 诇诪驻专注 谞诪爪讗 讗讬 诇讬讻讗 驻讬专讗 讘讗专注讗 讜谞讛讬 讬讚讜 注讚讬驻讗 诪讟注诐 转拽谞转 讗讜砖讗 诪"诪 讛诪讜讞讝拽 讘拽专拽注 讬讗诪专 诇讜 诇讗讜 讘注"讚 讚讬讚讬 讗转 讚诇诪讗 转诪讜转 讗转讛 拽讜讚诐 讜诇讗 讛讬讛 诇讱 讘讙讜祝 讗讞讬讝讛 诪注讜诇诐 讗讘诇 讘讚讗讬讻讗 驻讬专讬 讘讗专注讗 砖讗讝 讛讜讛 讻砖讜转祝 讘拽专拽注 诇讗 诪讟注诐 转谞讗讬 砖诇 转拽谞转 讗讜砖讗 讗诇讗 诪讟注诐 砖讻转讘 专诪讘"诐 讗诐 讗讬谉 拽专拽注 讗讬谉 驻讬专讬 讜讛拽专拽注 诪砖讜注讘讚 诇驻讬专讜' 讜诇讗 诪爪讗 讛诪讞讝讬拽 诇讜诪专 诇讗讜 讘注"讚 讚讬讚讬 讗转 专拽 讛讗砖讛 讛讬讛 讬讻讜诇讛 诇诪讞讜转 讻砖讗专 砖讜转祝 讚注诇诪讗 讜注诇 讝讛 拽讗诪专 讛专讬讟讘"讗 讬讚讜 注讚讬驻讗 诪讬讚讛 讜讗讬谞讛 讬讻讜诇讛 诇诪讞讜转. 诪讬讛讜 专砖讘"讗 讜专"谉 诪讞讜诇拽讬谉 注诇 讛专讬讟讘"讗 注讬讬谉 讘砖诪注转讬谉:


讘专讜讱 讛诪讗讬专 诇讗专抓 讜诪讝专讬讞 讗砖专 注讚 讻讛 注讝专谞讜 讘讛砖讜诇讞 讬注专讘 诇驻谞讬讜 砖讬讞讜转讬谞讜 讻谞讬讞讜讞. 讘驻专拽 讞诪讬砖讬 讛砖讻诐 讜爪诇讜讞:





讛谞讬讝拽讬谉. 注讬讬谉 转讜住' 讜爪"注 讘转讜住' 讬讜"讟 诪砖谞讛 讗' 驻"讛 讚注讚讬讜转 讚"讛 讘"讛 讗讜诪专讬诐 讜讻讜' 注"砖 讗"讻 讛"诇 诇诪讬转谞讬 谞诪讬 讛讱 转讬拽讜谉 讛注讜诇诐:


诪讬讟讘 砖讚讛讜 讜诪讬讟讘 讻专诪讜 讬砖诇诐 讜讻讜'. 讻转讘 转讜住' 讚诇讗讘讬讬 讘转专转讬 驻诇讬讙讬. 驻诇讬讙讬 讘讚谞讬讝拽 讜诪讝讬拽 讻讘专讬讬转讗 诇拽诪谉 讜驻诇讬讙讬 讘诪砖讜讬讬专. 讜讻转讘 讘砖讬讟讛 诪拽讜讘爪转 讘"拽 谞"讟 注"讗 讚住"诇 诇讗讘讬讬 讗讬 住"讚 讘讚谞讬讝拽 诇讞讜讚 驻诇讬讙讬 讻讬讜谉 讚专' 讬砖诪注讗诇 诪讜讚讛 讚讬砖诇诐 讛讗讬 讚诪砖诇诐 讜讛讬讬谞讜 诪讝讬拽 诇讗 讛讜讛 讗诇讬诪讬 讛讱 讚谞讗诪专 砖讚讛 诇诪讟讛 讜讻讜' 诇讗驻讜拽讬 拽专讗 诪诪砖诪注讜转讬' 讚讘谞讬讝拽 谞诪讬 砖讬讬诪讬谞谉 讚讛讗讬 谞讗诪专 砖讚讛 诇诪讟讛 诇讗讜 讙讝"砖 讛讜讗 讗诇讗 讻诪讜 讬诇诪讜讚 住转讜诐 诪谉 讛诪驻讜专砖 讜诇讗 讗诇讬诐 诇讗驻拽讗 拽专讗 诪诪砖诪注讜转讬' 讚讘诪讝讬拽 讗讬讬专讬 讛讗讬 讚诪砖诇诐 讗注"讻 驻诇讬讙讬 谞诪讬 讘诪砖讜讬讬专 讜诪讬讬专讬 谞诪讬 拽专讗 诪讬讟讘 砖讚讛讜 讚谞讬讝拽 讛讬讬谞讜 讛诪砖讜讬讬专 讜注转讬讚 诇讬讙讚诇. 讜砖诪讬谉 讚讘谞讬讝拽 谞诪讬 诪讬讬专讬 诇注谞讬谉 砖讜诪转 转砖诇讜诪讬谉 诪讜拽诪讬谞谉 谞诪讬 诇注谞讬谉 砖讜诪讗 注讚讬讜转 讘讚谞讬讝拽 讝讛讜 住讘专转 讗讘讬讬 注"砖. 讜讗讜诪专 讗谞讬 注讚讬讬谉 爪专讬讻讬谉 讗谞讜 诇讚讘专讬 驻谞"讬 讚转讬谞讞 讗讘讬讬 讛讜讻讬讞 讚专' 讬砖诪注讗诇 讘转专转讬 驻诇讬讙 讜诇驻"讝 讗"砖 谞诪讬 诇砖讜谉 讚讗专"注 诇讗 讘讗 讛讻转讜讘 讗诇讗 诇讙讘讜转 驻讬' 诇讗 讘讗 讛讻转讜讘 诇诪砖讜讬讬专 讗诇讗 专拽 诇讙讘讜转 诇谞讬讝拽讬谉 讗"讻 诪诪讬诇讗 讗讬谉 诇谞讜 诇驻专砖 拽专讗 讗诇讗 讘讚诪讝讬拽 讜讗"砖. 讗讱 讗专' 讬砖诪注讗诇 讙讜驻讗 转讬拽砖讬 诪谞"诇 讚拽专讗 讘转专转讬 讗讬讬专讬 讜讗谞讜 讗讬谉 诇谞讜 讘讝讛 讗诇讗 讚讘专讬 驻谞"讬 诪讚驻转讞 讘讞讚讗 讜讘讬注专 讘砖讚讛 讗讞专 讜诪住讬讬诐 讘转专转讬 诪讬讟讘 砖讚讛讜 讜诪讬讟讘 讻专诪讜 讗注"讻 转专转讬 诪讬讟讘 拽讗诪专 诪讬讟讘 讛讬讬谞讜 讛诪砖讜讬讬专 讬砖讜诇诐 讘诪讬讟讘 注讬讚讬讜转 砖诇讜. 讜谞专讗讛 诇注"讚 讛讻讗 讘讛住"讚 讬讚注 讞讚 拽专讗 讚诪讬讟讘 讗诪砖讜讬讬专 拽讗讬 讜讗讬讚讱 讛讜讛 住"讚 讻专讘 讗讬讚讬 讘专 讗讘讬谉 讜讚讞讬 讛诪诪注"讛 讜诪住讬拽 讘讚砖诪讬谉 讘谞讬讝拽 讜诪讝讬拽 驻诇讬讙讬 讜讛转诐 讘讘"拽 讻讘专 讬讚注 讘专讬讬转讗 讚诇拽诪谉 讚讞讚 诪讬讟讘 讚拽专讗 拽讗讬 讗砖讜诪转 谞讬讝拽 讜诪讝讬拽 讜讗讬讚讱 拽专讗 讗诪专讬谞谉 讚讗"讗 讻专讘 讗讬讚讬 讘专 讗讘讬谉 讚讛讗 讛诪诪注"讛 讗注"讻 讗谞讬讚谉 讘诪砖讜讬讬专. 讜谞专讗讛 讚诇驻"讝 讚讘砖诪注转讬谉 讻讘专 讬讚注 讛讗 讚谞讬讝拽 讘诪砖讜讬讬专 讗"砖 讟驻讬 讚驻专讬讱 讗讻诇 砖诪讬谞讛 诪砖诇诐 砖诪讬谞讛 讛讬讬谞讜 讘诪砖讜讬讬专 讗讻诇 讻讞讜砖讛 讬砖诇诐 砖诪讬谞讛 讜讙诐 讘诪砖讜讬讬专 转专转讬 诇讗 谞注讘讬讚 诇讬':


讗诪专 专讘讗 讗讬诇讜 讬讚注讬谞谉 讚讻讞讜砖讛 讗讻诇 讜讻讜' 讛诪诪注"讛. 讛谞讛 讘讘"拽 诪"讜 注"讘 讗诪专讬谞谉 住讘专讗 讛讜讗 诪讗谉 讚讻讗讬讘 诇讬' 讻讗讬讘讗 讗讝讬诇 诇讘讬 讗住讬' 讜讻转讘 砖讬讟讛 诪拽讜讘爪转 讗驻讬' 讘专讬 讜砖诪讗 讜专讜讘讗 讜讻讬 讛讗讬 讙讜谞讬 诪"诪 住讘专讗 讛讜讗 讚讛诪讜爪讬讗 诪讞讘专讜 注诇讬讜 讛专讗讬' 讜讛驻讬' 讛讗 讘拽专讗 诇讗 讻转讬讘 讗诇讗 讬讙砖 讗诇讬讛诐 讜诇讗 讻转讬讘 诪讛 讬讙砖 讗诇讗 讬讘专专 讚讘专讬讜 注驻"讬 讚讬谉 讜诇诪讗谉 讚住"诇 诪讙讜 诇讛讜爪讬讗 讗诪专讬谞谉 讬讙砖 诪讙讜 讗诇讬讛诐 讜诇诪讗谉 讚住"诇 讘专讬 注讚讬祝 讬讙砖 讘专讬 谞讙讚 砖诪讗 砖诇 讞讘专讜 讜诪讗谉 讚住"诇 讛讜诇讻讬谉 讘诪诪讜谉 讗讞专 讛专讜讘 讬讙砖 讜讬讘专专 专讜讘讗 砖诇讜. 讜诇诪讗谉 讚诇讬转 讻诇 讛谞讬 讚诇讗 诪讜注讬诇 诪讙讜 诇讛讜爪讬讗 讜诇讗 专讜讘讗 讜诇讗 讘专讬 注诇 讻专讞讱 讬讙砖 注讚讬诐 注诇讬讛诐 讜讛拽专讗 讗讬谞讜 讗讜诪专 讗诇讗 讛诪讜爪讬讗 讬讘专专 讟注谞讜转 转讘讬注讜转讬讜 讘诪讛 砖讬爪讚讬拽 注爪诪讜 诇讛讜爪讬讗 诪讞讘专讜 讜诇讝讛 诇讗 爪专讬讱 拽专讗 讚住讘专讗 讛讜讗 诇讻诇 讞讚 讻讚讗讬转 诇讬' 讜讚诇讗 讻驻谞讬 讬讛讜砖注 讚砖诪注转讬谉 讜注讬讬谉 转讜诪讬诐 住讬诪谉 讻"讚. 讜讛谞讛 专讘讗 驻专讬讱 讘砖诪注转讬谉 讻讬讜谉 讚住讘专讗 讛讜讗 讛诪诪注"讛 讗"讻 诪谞"诇 诇专' 讬砖诪注讗诇 讚诪讬讟讘 砖讚讛讜 讗转讬 谞讙讚 讛住讘专讗 讛讬' 诇讜 诇驻专砖 讻专"注 讻爪"诇 拽讜砖讬' 讛砖"住. 讜专砖"讬 讛讜住讬祝 诇专讜讞讗 讚诪讬诇转讗 讚讗驻讬' 讘谞讝拽讬谉 讗讬谞讜 住讘专讗 讻"讻 讚砖驻讬专 拽谞住讬' 诇讬'. 讗讻转讬 讗讬转 诇谉 讛砖转讗 诇诪讬诪专 讚拽专讗 诪讬 讘注诇 讚讘专讬诐 讬讙砖 专讗讬' 讻驻砖讜讟讗 讜讘谞讝拽讬谉 讚讗驻讬' 讘讚讚讛讜 讛诪诪注"讛 讜诪讬讟讘 讻专诪讜 讻专"注. 讗诪谞诐 诇诪住拽谞讗 讚诪讬讟讘 讻专诪讜 讗砖讜诪转 谞讬讝拽 讜诪讝讬拽 拽讗讬 讜讻讚讻转讬讘 讬砖诇诐 讛讗讬 讚诪砖诇诐. 砖讜讘 驻专讬讱 讛转诐 讘驻砖讬讟讜转 住讘专讗 讛讜讗 诪讗谉 讚讻讗讬讘 诇讬' 讻讗讬讘讗 讗驻讬' 讘谞讝拽讬谉 讗讝讬诇 诇讘讬 讗住讬' 讜注"讻 诪讬 讘注诇 讚讘专讬诐 诇谞讝拽拽讬谉 诇转讜讘注 转讞诇讛 讗转讬. 讗讱 爪诇注"讙 讛讗 拽讬讬"诇 专"驻 讻诇 讛谞砖讘注讬谉 讛谞讞讘诇 讜讛谞讙讝诇 谞砖讘注 讜谞讜讟诇 讜讻谉 讻诇 讛谞讬讝拽讬谉 讗驻讬诇讜 谞讬讝拽讬 诪诪讜谞讜 讻讙讜谉 讗砖 讜讻讚讜诪讛 诇注讜诇诐 砖讻谞讙讚讜 谞砖讘注 讜谞讜讟诇 讜注讬' 砖"注 讞讜"诪 住讬' 爪' 讜住讬' 砖驻"讟 讜谞讛讬 讚诪讚专讘谞谉 讛讜讗 讜拽谞住讗 讜讙诐 爪专讬讱 诇讬砖讘注 诪"诪 讞讝讬谞谉 砖讗讬谉 讝讛 讻诇 讻讱 诪住讘专讗 诪讗谉 讚讻讗讬讘 诇讬' 讻讗讬讘讗. 讜讗"讻 谞讬诪讗 拽专讗 诪讬 讘注诇 讚讘专讬诐 讗谞讬讝拽讬谉 拽讗讬 砖讬讙砖 专讗讬' 讚讛"讗 砖讻谞讙讚讜 诪讛讬诪谉 讜讻讚转讬拽讜谉 专讘谞谉 讘讗诪转 讜诪讗讬 驻专讬讱 驻砖讬讟讗. 讜讛专讬 讻讚诪住讬拽 诇谞讝拽拽讬谉 诇转讜讘注 转讞诇讛 驻讬' 转讜住' 讛转诐 讗谞讞讘诇 拽讗讬 拽专讗 讗"讻 谞讬诪讗 讗讛诪诪注"讛 讜讗谞讞讘诇 讜谞讬讝拽讬谉 拽讗讬. 讜讬砖 诇讬讬砖讘 讗讛"谞 讗诇讗 诇驻讬 讝讛 讛讜讛 讻诪驻讜专砖 讘拽专讗 诇讛讚讬' 讚谞讞讘诇 讛诪诪注"讛 讜诇讗 讛讜讛 砖讜讘 讻讞 讘讬讚 讞讻诪讬诐 诇转拽谉 讛谞讞讘诇 讜讛谞讙讝诇 谞砖讘注 讜谞讜讟诇 讻讬讜谉 讚诪驻讜专砖 讘讛讚讬讗 讚讛诪诪注"讛 讜诇驻"讝 讻讚诪砖谞讬 砖"住 拽专讗 诇谞讝拽拽讬谉 转讜讘注 转讞诇讛 专"诇 讗驻砖专 诇驻专砖 拽专讗 讛讻讬 谞讛讬 讚诇讗 爪专讬讱 拽专讗 诇讛讻讬 讚讛讛讬讗 谞驻拽讗 诇谉 诪拽专讗 讚讚讘专讬 拽讘诇讛 讗砖专讜 讞诪讜抓 讘诪住' 住谞讛讚专讬谉 驻专拽 讗讚"诪 讚祝 诇"讛 诪"诪 讗驻砖专 诇驻专砖 拽专讗 讚转讜专讛 谞诪讬 讘讛讻讬 讜诪诪讬诇讗 讛讜"诪 讞讻诪讬诐 诇转拽谉 谞砖讘注 讜谞讜讟诇 讘谞讞讘诇. 讜诇注讜诇诐 拽专讗 诇讛诪诪注"讛 讘谞讬讝拽讬谉 讗转讬' 讜诪讬讜砖讘 讙诐 讻谉 专砖"讬 讚砖诪注转讬谉. 讜讛谞讛 讻转讘 转讜住' 砖诐 讘讘"拽 诪"讜 注"讘 讚谞讝拽拽讬谉 诇转讜讘注 转讞诇讛 讗讞讘诇讜转 拽讗讬 讻讚讗诪专讬谞谉 讘讘"拽 爪"讗 讗讬谉 谞讜转谞讬诐 讝诪谉 诇讞讘诇讜转 注"砖 爪"讗 注"讗 诇讗 讗讬讬专讬 诪讻讛"讙 讻诇诇 讗诇讗 讗诪讚讜讛讜 注"砖 讗讘诇 砖诇讗 诇讬转谉 诇讜 讝诪谉 诇讟注谞讜转讬讜 讗讜 诇驻专注讜谉 诪注讜转讬讜 诇讗 讗讬转讗 讛转诐 讗诇讗 转讜住' 诪讬讬转讬 专讗讬' 讘注诇诪讗 讻讬 讛讬讻讬 讚诪讞诪专讬谞谉 讛转诐 讜讗讬谉 谞讜转谞讬诐 诇讜 讝诪谉 讜讗讜诪讚讬谉 讗讜转讜 诪讬讚 讛"谞 讗讬谉 谞讜转谞讬诐 诇讜 讝诪谉 诇讟注谞讜转讬讜 讜诇驻专注讜谉 讜讗"讻 讬驻讛 讻转讘 讘讙诇讬讜谉 砖"住 讘注讬谉 诪砖驻讟 砖诐 讘"拽 诪"讜 注"讘 讚讛专诪讘"诐 诪讬讬转讬 讛讱 讚谞讝拽拽讬谉 诇转讜讘注 转讞诇讛 讘住"驻 讘' 诪讞讜讘诇 讜诪讝讬拽 讛诇讻讛 讻' 讜讚诇讗 讻转讜诪讬诐 住讬' 讻"讚 注"砖. 讜讛讗 讚诇讗 诪讬讬转讬 专诪讘"诐 讛讱 讚谞讛专讚注讗 讗讬 讝讬诇讬 谞讻住讬诐 谞讝拽拽讬谉 诇谞转讘注 讬"诇 讚住"诇 讛讱 讚住谞讛讚专讬谉 诇"讛 注"讗 讬诇驻讬谞谉 诪讗砖专讜 讞诪讜抓 讜诇讗 讞讜诪抓 驻诇讬讙讬 讗谞讛专讚注讗讬 讜讗讬谞讛讬 住"诇 讚拽专讗 讗讛诇谞转 讚讬谉 拽讗讬 讜驻住拽 专诪讘"诐 讚诇讗 讻谞讛专讚注讗讬 讜注讬讬谉 驻谞"讬 讻讗谉 讜讘"拽 诪"讜 注"讘 讜讛谞诇注"讚 讻转讘转讬:





讬诐 砖诇 砖诇诪讛

讛谞讝拽讬谉 砖诪讬谉 诇讛谉 讘注讬讚讬转 讜讘"讞 讘讘讬谞讜谞讬转 讜讻转讜讘讜转 讗砖讛 讘讝讬讘讜专讬转 专' 讛讗讬专 讗讜诪专 讗祝 讻转讜讘讜转 讗砖讛 讘讘讬谞讜谞讬转 讜拽"诇 讛诇讻讛 讻转谞讗 拽诪讗 砖讛讬讗 讘讝讬讘讜专讬转 讜讛讗讬 砖诪讬谉 诇讛诐 讘注讬讚讬转 拽"诇 讻专' 注拽讬讘讗 讚注讬讚讬转 砖诇 诪讝讬拽 砖讬讬诪讬谞谉 讜诇讗 砖诇 谞讬讝拽 讻专"注 诇讙讘讬 专' 讬砖诪注讗诇 讜诪住讬拽 转谞讬讗 讗诪专 专' 砖诪注讜谉 讘谉 讗诇讬注讝专 诪驻谞讬 诪讛 讗诪专讛 讛转讜专讛 讛谞讬讝拽讬谉 砖诪讬谉 诇讛诐 讘注讬讚讬转 诪驻谞讬 讛讙讝诇谞讬诐 讜讞诪住谞讬谉 讻讚讬 砖讬讗诪专 讗讚诐 诪驻谞讬 诪讛 讗谞讬 讙讜讝诇 讜讞讜诪住 讜诇诪讞专 讘"讚 讬讜专讚讬谉 诇谞讻住讬 讜谞讜讟诇讬谉 砖讚讛 砖诇讬 讜住讜诪讻讬谉 注诇 诪讛 砖讻转讜讘 讘转讜专讛 诪讬讟讘 砖讚讛讜 讜诪讬讟讘 讻专诪讜 讬砖诇诐 诇驻讬讻讱 讗诪专讛 讛转讜专讛 讛谞讬讝拽讬谉 砖诪讬谉 诇讛诐 讘注讬讚讬转. 讜诪驻谞讬 诪讛 讗诪专讛 讛转讜专讛 讘"讞 讘讘讬谞讜谞讬转 砖诇讗 讬专讗讛 讗讚诐 讚讬专讛 谞讗讛 诇讞讘讬专讜 讜讬讗诪专 讗拽驻讜抓 讜讗诇讜谞讜 讻讚讬 砖讗讙讘谞讜 讘讞讜讘讬 诇驻讬讻讱 讗诪专讛 讛转讜专讛 讘注诇 讞讜讘 讘讘讬谞讜谞讬转. 讗诇讗 诪注转讛 讬讛讗 讘讝讬讘讜专讬转 讻讚讬 砖诇讗 转谞注讜诇 讚诇转 讘驻谞讬 诇讜讬谉 讻转讜讘讜转 讗砖讛 讘讝讘讜专讬转 砖讬讜转专 诪诪讛 砖讛讗讬砖 专讜爪讛 诇讬砖讗 讗砖讛 专讜爪讛 诇讛讬谞砖讗 讻转讘 讛专"谉 讜讝"诇 讜讬砖 讻讜转讘讬诐 讚讗祝 讛讗讬讚谞讗 讗讬谞讛 谞讬讙讘讬转 讗诇讗 诪谉 讛讝讬讘讜专讬转 讚讛讗 拽"诇 讘讚讗讜专讬讬转讗 讘"讞 讘讝讬讘讜专讬转 讗诇讗 砖诇讗 转谞注讜诇 讚诇转 讘驻谞讬 诇讜讬谉 讜讛讻讗 诇讬讻讗 谞注讬诇转 讚诇转 讚专讜爪讛 讛讗砖讛 诇讛讬谞砖讗 讬讜转专 诪砖讛讗讬砖 专讜爪讛 诇讬砖讗. 讜讬砖 讚讜讞讬谉 讝讛 讚讘讜讚讗讬 讘诪讛 砖讛讘讬讗讛 讗诐 转讜爪讬讗谞讛 讘讝讬讘讜专讬转 诪诪谞注讬 讜诇讗 诪讬谞住讘讬. 讜诇讝讛 讛讚注转 谞讜讟讛. 注"讻. 讜讻谉 谞专讗讛 讘注讬谞讬 注讬拽专 讗祝 砖讚注转 讛专讗砖讜谞讛 讛讬转讛 讚注转 讛专砖讘"讗 讚讗祝 讗转"诇 讚讗讬谉 讛讟注诐 砖诇讬 诪住驻讬拽 诇讜诪专 诪诪谞注讬 讜诇讗 谞住讘讬 诪讻诇 诪拽讜诐 讚讬谞讛 讘讘讬谞讜谞讬转 诪砖讜诐 讚诇讗 讞诇拽讜 讞讻诪讬诐 讘讬谉 讘"讞 诇谞讚讜谞讬讗 讜住转诐 讻转讜讘讛 讗讬谞讜 讗诇讗 诪谞讛 讜诪讗转讬诐 讗讘诇 谞讻住讬 爪讗谉 讘专讝诇 讚讛讬讬谞讜 讛谞讚讜谞讬讗 讚讛谞注诇转 诇讬' 讻讜' 讛讜讗 讻讞讜讘 讜讻诪讜 砖讻转讜' 讘驻' 讛讻讜转讘 讘住讬诪谉 讬"讜 讜讛讗讬讚谞讗 砖讻讜转讘讬诐 诪讻诇 谞讻住讬 住"住 讘讻转讜讘讜转 诇讗讜 讚讬谞讗 讘注讬讚讬转 注讬讬谉 讘驻讬专讜砖 讛讻转讜讘讛 讘驻专拽 诪爪讬讗转 讛讗砖讛:

